Od srpskog Juseina Bolta do golmana golgetera - nedelja za nama u znaku raspucanih "orlova"! (VIDEO) - alo.rs\nAUTOR: Alo.rs/M.Milenović DATUM I VREME: 26.01.2021. 07:40\nReprezentativci Srbije obeležili prethodnu nedelju, golovi se ređali kao na traci.\nSrpski reprezentativci, Foto: EPA/Ilustracija\nPoznata krilatica "Pričaj srpski da te ceo svet razume" bi u ovom slučaju mogla da se malo koriguje kako bi dobili "Igraj po srpski da te ceo svet razume". Upravo tako se može opisati fudbalska nedelja iza nas. Reprezentativci naše zemlje rešetali su po svim krajevima Evrope. Pogađali su "orlovi" od golmana do napadača.\nDa li je Zinedin Zidan kriv za loše igra Luke Jovića u Realu?\nDa, on je jedini krivac: 37% (27)\nNije, Real svakako nije za Jovića: 56% (41)\nNisam siguran/sigurna: 7% (5)\nMnogo naših fudbalera igra u ligama petice, a i onim nešto slabijim, ali retko kada se mogu pohvaliti baš ovakvog golgeterskom nedeljom kao što je to bio slučaj sa periodom od 18. do 25. januara. Od Španije, do Engleske, pa preko Nemačke i Švajcarske - gotovo da nema gde neki Srbin nije postigao gol.\nSve je počelo na prilično neverovatan način. Koliko često možemo videti da golman postigne gol? Tako nešto uspeo je Marko Dmitrović koji je lideru La Lige, Atletiko Madridu (1:2) postigao pogodak iz penala. Preuzeo je odgovornost nekadašnji čuvar mreže Crvene zvezde i ubedio trenera da od sada on bude zadužen za izvođenje najstrože kazne.\nKada smo već kod Španije, moramo da se osvrnemo na prvenac Uroša Račića u dresu Valensije. Još jedan nekadašnji fudbaler kluba iz Ljutice Bogdana postigao je sjajan gol, gle čuda, takođe Atletiko Madridu (1:3). Prelep šut sa više od 30 metara završio je iza leđa jednom od najboljih golmana današnjice Janu Oblaku.\nRačić već duže vreme igra odlično u dresu "slepih miševa", a pogodak je stigao kao nagrada. Nakon što se vratio sa pozajmice iz Famalika-a, Srbin je ozbiljno podigao formu i sigurno ga uskoro treba očekivati u reprezentaciji.\nJoš uvek ostajemo kod debitantskih pogodaka, ali idemo do Belgije. Tamo je nekadašnji štoper Partizana Strahinja Pavlović pokazao zašto je jedan od najvećih talenata u Evropi.\nKao pozajmljen igrač Monaka, postigao je pogodak na prvom meču u Serkl Brižu, gde je došao da se kali i skuplja minutažu za izazove u "kneževima". Pavlović je postigao drugi gol na meču u pobedi nad Kortrajkom (2:1) koja će mnogo značiti njegovoj ekipi u borbi za opstanak.\nIako je proveo svega 77 minuta na terenu, Luka Jović je uspeo da postigne više golova za Ajntraht iz Frankfurta nego za godinu i po dana u Real Madridu. Dva pogotka Šalkeu na povratku u Bundesligu 20. januara, a proteklog vikenda se u strelce upisao i protiv Arminije iz Bilefelda (5:1), takođe nakon ulaska sa klupe.\nSrpski reprezentativci, Foto: Sofascore\nNa istom meču briljirao je i Filip Kostić koji je pored gola upisao i asistenciju. Nema sumnje da je ofanzivnom vezisti prijalo što se njegov nekadašnji saigrač ponovo vratio u Frankfurt pa su u nekoliko mečeva već podsetili na igre koje su krasile klub u sezoni 2018/19, sigurno najboljoj za ekipu u 21. veku.\nIz Nemačke selimo se u Italiju gde su u glavnoj ulozi ponovo bili Srbi. Dušan Vlahović nastavio je sa sjajnom golgeterskom formom i pokazao zašto je u prvoj postavi "viole". Bivši centarfor Partizana postigao je drugi gol na meču za svoj tim u pobedi nad "žilavim" Krotoneom (2:1) nakon sjajne asistencije legendarnog Frenka Riberija.\nKako bi upotpunio "srpski vikend na čizmi", u strelce se upisao i vezista Lacija i naše reprezentacije Sergej Milinković Savić koji je glavom zatresao mrežu protiv ekipe Sasuola pa je tako pomogao Rimljanima da dođu do nova tri boda (2:1).\nŠlag na tortu u ligama petice stavio je nestvarni Nemanja Radonjić koji je u porazu od Monaka (1:3) postigao gol za Marsej. Sam pogodak nije bio bomba ili neka "lepotica" iz slobodnog udarca, ali je možda i najimpresivnijih od svih. Nekadašnji ofanzivac Crvene zvezde prilikom trka pre samog gola razvio je brzinu od neverovatnih 37 kilometara na čas?! Koliko je ta brojka brutalna govori i podatak da je jedan Jusein Bolt trčao brzinom od 37,58 km/h što je svega nešto više od mladog Srbina. Recimo, najviše što je jedan čovek uspeo da dostigne bilo je 44,72.Iako su mu do ovog gola francuski mediji pakovali odlazak iz Marseja, sada ga kuju u zvezde.\nPosle 217 dana bez pogotka, u strelce se ovog vikenda upisao i Adem Ljajić. Reprezentativac Srbije je postigao gol u preokretu i pobedi Bešiktaša nad Goztepeom u 21. kolu Superlige.\nKo god postao novi selektor Srbije, sigurno će mu biti teško da odluči kome će uručiti pozivnice za predstojeće izazove naše reprezentatacije. Ako ovako nastave sigurno da "orlovi" imaju čemo da se nadaju u nekom narednom takmičarskom ciklusu.\nLALATOVIĆ PRED DERBI KOLA Utakmica sa Partizanom će biti jedan spektakl


Home » Featured » Da li je moguće da je ovo uspeo da promaši?!\nKada neko u rukometnoj karijeri zabeleži skoro 200 nastupa za reprezentaciju Nemačke i sa njom postane šampion planete, nastupa 10 godina za Kil sa kojim uspeva da osvoji brojne trofeje, onda mu ni jedan ovakav promašaj ne obeleži karijeru. Ipak, i pored toga, promašaj Dominika Klajna izazvao je puno pažnje, jer je to nešto što se zaista gotovo nikad ne viđa ni na mečevima dosta manje kvalitetnih klubova.\nU decembru 2015. godine rukometaši Flensburga su u četvrtini finala Kupa Nemačke kao gosti savladali Kil i plasirali se u polufinale. Bio je to pomalo iznenađujući ishod, jer je Kil tih godina bio jedan od najboljih timova na svetu i verovalo se da će iskoristiti prednost domaćeg terena i slaviti protiv na papiru nešto manje kvalitetnijeg protivnika, ali su rukometaši Flensburga od starta igrali bolje i ubrzo su stekli ozbiljniju prednost, koju su sačuvali do samog kraja. Osim po pobedi gostiju, taj meč se pamti i po neverovatnom promašaju rukometaša domaćih Dominika Klajna.\nDominik Klajn promašio je šut iz veoma izgledne situacije na meču sa Flensburgom.\nIgrao se finiš prvog poluvremena, domaći rukometaši su dobrom odbranom uspeli da dođu do jedne lopte, a golman Landin je odmah pokrenuo kontranapad. Šalje odlično dodavanje ka levom krilu Klajnu, koji je brzo trčao ka protivničkom golu. Lopta pada pravo u ruke Klajna, a golman gostiju Matijas Anderson u pokušaju da preseče to dodavanje samo ispada iz igre, pa se Dominik Klajn nalazi pred praznim golom Flensburga, tik ispred šesterca gostiju. Rekli bi svi da je to siguran gol, da ne postoji ni promil šansi da nešto krene naopako, ali…\nDominik Klajn nonšalanto šutira na prazan gol, ne gledajući ka njemu i umesto da završi u mreži, lopta pogađa stativu. Na sreću Klajna, njegov saigrač Niklas Ekberg prati akciju i iz odbitka uspeva da pošalje loptu u gol. Bio je to jedan od najvećih promašaja na rukometnom terenu ikada, koji je mnoge začudio, ali i veoma nasmejao, a pojedini ljubitelji sporta su promašaj Klajna uporedili sa promašajem Ilije Sivonjića na fudbalskom terenu, pitajući se iz koje situacije je bilo teže ne postići pogodak.\nKako je izgledao promašaj Dominika Klajna, za koji mnogi tvrde da jedan od najvećih ikada viđenih na rukometnom meču, možete pogledati na snimku koji je pred vama.


Milionska trgovina dionicama Sarajevo osiguranja -\nMilionska trgovina dionicama Sarajevo osiguranja\nNa Sarajevskoj berzi danas je ponovo obavljen veliki promet dionicama Sarajevo osiguranja.\nDionicama ovog osiguranja danas se trgovalo za 1.023.495 KM, po prosječnoj cijeni od 15 KM.\nDan ranije na Sarajevskoj berzi obavljena velika trgovina dionicama Sarajevo osiguranja vrijedna skoro dva miliona KM.\nPrije toga, 9. avgusta, obavljena je trgovina dionicama Sarajevo osiguranja u vrijednosti od 4,2 miliona KM. U međuvremenu je bilo još manjih trgovina dionicama ove kompanije.\nInače, ukupan promet na Sarajevskoj berzi danas je bio 1.043.611 KM.


Raspisan Javni konkurs podrške realizaciji programa socio-humanitarnih organizacija – rok za prijavu 9. februar - Far\nOpština Dimitrovgrad raspisala je Javni konkurs podrške realizaciji programa socio-humanitarnih organizacija.\nZa realizaciju aktivnosti i programa usmerenih ka postizanju razvoja i unapređenja položaja socijalno ugroženih i marginalizovanih kategorija društva na lokalnom nivou ove godine je izdvojeno ukupno 1.000.000 dinara, navodi se u tekstu Konkursa.\nIzdvojena sredstva namenjena su podršci socio-humanitarnim aktivnostima civilnog sektora koje su od značaja za lokalnu samoupravu, a pravo na finansijsku podršku može ostvariti formalna neprofitna organizacija sa sedištem na teritoriji opštine Dimitrovgrad.\nKompletan tekst Konkursa i potrebni obrasci mogu se naći na zvaničnom sajtu opštine Dimitrovgrad, a dodatne informacije zainteresovani mogu dobiti i u Kancelariji za lokalni ekonomski razvoj u Opštini Dimitrovgrad, ili na broj telefona 010/361-108 (lokal 123 ili 124). Potrebna dokumentacija može se dostaviti najkasnije do 9. februara 2018. godine.\nOpština Dimitrovgrad raspisala konkurs za dodelu studentskih stipendija Rok za prijavu na konkurs Opštine Dimitrovgrad za studentske stipendije ističe u petak Opština Dimitrovgrad raspisala Javni konkurs za organizacije civilnog društva/udruženja građana u okviru ReLOaD programa Opština Dimitrovgrad konkuriše sa dva projekta u okviru razvojnog programa EU PRO\ncaribrodDimitrovgradKonkursOpština DimitrovgradSocio-humanitarne organizacije\nPosetioci štanda STC-a na „Natour Alpe - Adria“ sajmu u Ljubljani pokazali veliko interesovanje za planinski turizam i biciklizam


Mirko Šarović pružio podršku Radi Saviću – Fokus.ba\nHvala svima koji se pridržavaju mjera u vezi sa epidemijom korona virusa. Podrška zdravstvenim radnicima u cijeloj Republici Srpskoj a poruka vlastima, pomozite zdravstvenim radnicima, sve rezerve upotrijebiti za pomoć našim medicinarima jer stanje prijeti da bude haotično – naglasio je danas Mirko Šarović, predsjednik SDS prilikom posjete opštini Lopare gdje je pružio podršku Radi Saviću, aktuelnom načelniku opštini u trci za obnovu mandata.\nŠarović i Savić posjetili su firmu Termal koja je jedan od najuspješnih privrednih subjekata u Loparama i naglasili da je spoj domaćinskog upravljanja opštinom i pojačane privredne aktivnosti garant ostanka stanovništva u Republici Srpskoj.\n„Kompanija Termal je dobar primjer uspješnog biznisa u opštini Lopare i ovdje sam da podržim dosadašnjeg i budućeg načelnika opštine Lopare Radu Savića. Radi se o uspješnom načelniku koji svojim radom doprinosi razvoju opštine Lopare“ – istakao je Šarović.\nAktuelni načelnik Lopara i kandidat za reizbor na ovu poziciju Rado Savić naglasio je da je privreda osnov opstanka Republike Srpske pa tako i bilo koje opštine.\n„Mi smo u protekle četiri godine u saradnji sa privrednicima sa područja naše opštine iskreirali oko 400 radnih mjesta u realnom sektoru. Cilj nam je da u sledećem mandatu nastavimo u istom pravcu jer kako bi jačali i zdravstveni i oobrazovni sistem potrebno je da stvaramo nova radna mjesta“ – istakao je Savić.\nOn je kazao da je kompanija Termal, koja je potekla iz Lopara, primjer uspješnog poslovanja jednog privrednog subjekta.\n„Kompanija Termal koja posluje u Loparama je dobar primjer kako se saradnjom lokalne vlasti i privrednika jedan firma može pretvoriti u gigant koji obezbjeđuje egzisteniciju za 80 porodica u Loparama“ – zaključio je Savić, stoji u saopćenju za javnost SDS-a.


Tanjug 24. februara 2020. 11:02\nBEČ – Bivši ministar unutrašnjih poslova Austrije Herbert Kikl zatražio je, povodom porasta broja infekcija koronavirusom u Italiji, uvođenje ganične kontrole ka toj zemlji.\nŠef poslaničkog kluba Slobodarske partije Austrije (FPO), u izjavi bečkom dnevniku „Esterajh“, rekao je da bi Austrija trebalo da uvede granične kontrole na međi sa Italijom, ako dođe do pogoršanja situacije u toj zemlji.\n„Najvažnije je sada da sprečimo unošenje virusa u Austriju. Za to je potrebna ofanzivna, sistematska i konkretna komunikacija od strane odgovornih u vladi. Ono što do sada slušamo je nebulozno i nejasno“, podvukao je on.\nKikl podseća da ministri unutrašnjih poslova i zdravlja stalno govore da je Austrija pripremljena za izbijanje koronavirusa, umesto da govore o tome da žele to da spreče.\nŠto se granične kontrole tiče Kikl smatra da treba pogranični saobraćaj smanjiti na minimum i kontrolisati putnike.\nU Austriji se danas, zbog stanja u Italiji, održava sednica kriznog štaba, kojoj će prisustvovati i kancelar Sebastijan Kurc.


Magla u kotlinama i višim predjelima smanjuje vidljivost – Zvornik Danas\nNaslovna/INFOCENTAR/Magla u kotlinama i višim predjelima smanjuje vidljivost\nBANJALUKA – Saobraćaj se ovog jutra u Republici Srpskoj i Federaciji BiH odvija po suvim i mjestimično vlažnim kolovozim, a u jutarnjim časovima magla mjestimično smanjuje vidljivost u kotlinama i uz riječne tokove, kao i u višim predjelima.\nVidljivost je smanjena na putevima uz Savu, Drinu, Vrbas i Spreču, te mjestimično na magistralnom putu Sarajevo-Konjic-Jablanica.\nIz Auto-moto saveza Republike Srpske upozoravaju na povećanu opasnost od odrona zemlje i kamenja na kolovoz na dionicama koje prolaze kroz usjeke i pored kamenih kosina.\nObavezno je poštovanje dodatne signalizacije na putevima gdje se izvode radovi, a vozačima iz AMS savjetuju opreznu vožnju, prilagođenu stanju i uslovima na putu.\nNa području FBiH u tunelu „Vranduk dva“ na magistralnom putu Zenica-Nemila, saobraća se jednom trakom naizmjenično, a zbog povremeno pojačanog prometa vozila moguće je formiranje dužih kolona u oba smjera.\nRadovi su u toku na dionici auto-put Butile-Sarajevo zapad-Lepenica, kao i na magistralnim putevima Olovo-Kladanj-Stupari, Srebrenik-Orašje, Donji Vakuf-Travnik, Semizovac-Vogošća i Jezero-Jajce /u dijelu na području FBiH/.


SEEbiz.eu / Srbija emitovala evroobveznicu na Londonskoj berzi, kamata 1,6%\nsrpske evrooobveznice Londonska berza Siniša Mali\nDatum objave: 20.06.2019. - 11:56:23\nBEOGRAD – Srbija je prvi put posle šest godina emitovala 10-godišnju evroobveznicu u vrednosti milijardu evra, i to na Londonskoj berzi, jednoj od najvažanihih i najvećih na svetu, po najnižoj kamatnoj stopi koju je naša država ikada ostvarila na hartije ove ročnosti, saopštio je danas ministar finansija Siniša Mali.\nKamata iznosi samo 1,619 odsto, rekao je Mali na konferenciji za novinare, ističući da je to „istorijski uspeh, nikada bolji rezultat, i najniža kamatnu stopu ikada na desetogodišnje obveznice u evrima emitovane od strane Republike Srbije na međunarodom finansijskom tržištu".\n„Poređenja radi, cena obveznica iz 2011. i 2013. je bila 4,8 odsto i 7,5 odsto, a mi smo juče dobili 1,619 odsto", prcizirao je ministar, dodajući da će milijardu evra od nove obveznice biti iskorišćeno da se vrate stari skupi dugovi, pri čemu ćemo samo na kamati uštedeti 3,8 milijardi dinara.\n„Preko 300 investitora je izrazilo svoju zainteresovanost, i to je najveća potvrda uspeha naših ekonomskih reformi i poverenja koje smo stekli, imajući u vidu da ljudi investiraju u narednih 10 godina u našu hartiju pod nikad boljlim uslovima. To znači da i oni veruju u sve ono što radimo i planiramo da radimo u narednom periodu", ocenio je.\n„Na nama je velika obaveza da do kraja godine podignemo kreditni rejting Srbije bar za još jednu lestvicu, a u naredne dve godine da dobijemo investicioni rejting i time smo u potpunosti završili i reforme koje se odnose na finanijsko tržište i pokazali da neke stvari u Srbiji mogu da se promene", poručio je Mali.\nKao najvažniju dalekosežnu posledicu jučerašnjeg uspeha nove evroobveznice smatra to što je „država uvek reper za cenu kapitala, a ovako nizak iznos za naše obveznice znači da će i naša preduzeća koja se zadužuju na međunarodnom tržištu imati nikada bolje uslove".


Vučić: Sledi popuštanje mera, prvu dozu vakcine primilo dva miliona građana - Glas Zaječara\nHome Društvo Vučić: Sledi popuštanje mera, prvu dozu vakcine primilo dva miliona građana\nVučić: Sledi popuštanje mera, prvu dozu vakcine primilo dva miliona građana\nU Srbiji je dva miliona ljudi primilo vakcinu protiv koronavirusa, saopštio je predsednik Aleksandar Vučić.\nU ovom trenutku smo prešli dva miliona ljudi koji su primili bar jednu dozu, prvi put“, rekao je Vučić obraćajući se novinarima u Novom Sadu.\nVučić je izjavio da su, što se tiče novih slučajeva infekcije koronavirusom, „bolji brojevi nego pre nedelju dana“, ali da su ipak „brojevi veliki i užasni“.\nOn je na konferenciji za novinare povodom početka izgradnje kovid bolnice u Novom Sadu rekao da nas je „britanski soj teško udario i da je apsolutno dominantan“.\nOn je naveo da je „ogroman broj preminulih od britanskog soja, da se ljudi brže zaražavaju i da se razvijaju teži oblici bolesti“, kao i da je moguća pojava i indijskog soja koronavirusa, koji je već registrovan u nekim evropskim zemljama.\n„Ali ne možete ništa da izbegnete, zato moramo da se pripremimo, da se vakcinišemo, gradimo bolnice i kupujemo lekove“, rekao je Vučić i pozvao građane da se vakcinišu.\nPrethodni tekstSokobanja za predstojeće praznike biće ispunjena gotovo do poslednjeg mesta\nNaredni tekstDimitrije Balabanović učenik Tehničke škole brani boje grada i države na Poslovnom izazovu Zapadnog Balkana


Čeka se još Nole... - Sportske.net\nČeka se još Nole...\nIzvor: Sportske.net, tenisbg.org.rs\nReprezentativci Srbije, u okrnjenom sastavu, doputovali su u Belgiju, gde će od 1. do 3. februara voditi borbu sa domaćom selekcijom u prvom kolu Dejvis Kupa.\nBukurešt - Simon eliminisao JankaBarselona - Ziki i Matkovski ispali na startuBukurešt - Tipsa i Duci u drugom koluBukurešt - Loš dan za srpske tenisereZimonjić bez finala u Monte Karlu\nDeo reprezentacije Srbije na čelu sa selektorom Obradovićem stigao je u belgijski gradić Šarlroa u popodnevnim časovima.\nU odsustvu povređenog Janka Tipsarevića i iščekivanju dolaska Novaka Đokovića posle osvajanja titule na Australijan Openu, sa Obradovićem i članovima stručnog štaba u Belgiju su doputovali: Viktor Troicki, Nenad Zimonjić, Boris Pašanski i Filip Krajinović i već odradili i prvi trening.\n''Svi smo oduševljeni Novakovim trijumfom i to će biti dodatni stimulans ekipi, ne samo da pobedi u Belgiji, već da ove godine ponovi uspeh iz 2010. Prihvatamo ulogu favorita u ovom meču i očekujemo trijumf koji će nas približiti tom putu ka novoj salatari, ali isto tako ovaj meč shvatamo maksimalno ozbiljno.\nNema opuštanja, gosti smo i sigurno je da će domaćin isto tako dati sve od sebe da napravi iznenađenje.\nSa nama, na žalost, zbog povrede ovaj put neće biti Janko Tipsarević, koji već 14 godina čini jednu od glavnih karika u Dejvis kup timu Srbije.\nIpak, i dalje imamo sjajan tim koji može da pobedi svaku reprezentaciju na svetu. Imali smo prvi trening u Spiroudome Areni, šljaka je još uvek mekana, ali verujemo da će do početka meča teren biti u sjajnom stanju za igru'', izjavio je selektor Bogdan Obradović.


Zagrebački "Hinkeman" najbolji u Užicu - Užicka Republika Press\nZagrebački “Hinkeman” najbolji u Užicu\nPredstavom Šćeri moja u izvođenju Crnogorskog narodnog pozorišta iz Podgorice, na 21. Jugolsovenskom pozorišnom festivalu spuštena je zavesa kada su takmičarske predstave u pitanju. Stručni žiri kojim je presedavao Dejan Mijač, pozorišni reditelj, scenograf Miodrag Tabački, dramaturškinja, Željka Turunčić, Tomislav Zajec, dramaturg i Goran Jevtić, nagradu Ardalion za najbolju predstavu dodelio je predstavi „Hinkeman“, u produkciji ZKM u režiji Igora Vuka Torbice, kome je dodeljen Ardalion za najbolju režiju.\nArdalion za najbolju žensku ulogu sa ovogodišnjeg JPF poneće Nada Šargin za uloge Elizabete Engleske u predstavi “Marija Stjuart“ ali i za ulogu Zore Šišarke u predstavi “Bela kafa“. Obe predstave na sceni Užičkog pozorišta izvelo je Narodno pozorište iz Beograda.\nNagrada Ardalion za najbolju mušku ulogu biće uručena Ozrenu Grabariću za ulogu Majstora ceremonije u predstavi Hinkemann, Zagrebačkog kazališta mladih.\nPo oceni petočlanog žirija nagrada za najbolju scenografiju dodeljuje se NUMEN i Ivana Junke za predstavu Hamlet Jugoslovenskog dramskog pozorišta. Olga Odanović za ulogu majke Janje u predstavi Bela kafa u režiji Milana Neškovića i produkciji NP Beograd, poneće nagradu Ardalion za najbolju epizodnu ulogu.\nVanja Jovićević, talentovana studentkinja druge godine Fakulteta dramskih umetnosti u Cetinju u klasi Branimira Popovića, poneće nagradu Ardalion za najboljeg mladog glumca i nagradu Politike „Avdo Mujčinović“. Nagrađuje se za ulogu Knjeginje Zorke u predstavi Šćeri moja, u režiji Ane Vukotić ,koju je poslednje takmičarske festivalske večeri izvelo Crnogorsko narodno pozorište iz Podgorice.\nSpecijalna nagrada Ardalion dodeljuje se Vlasti Velisavljeviću za ulogu Duha Hamletovog oca, u predstavi Hamlet, Jugoslovenskog dramskog pozorišta.\nNagrade će biti uručene večeras kada će festivalska zavesa i zvanično biti skupštena nakon predstave u čast nagrađenih. Bitef dens kompanija po koreografiji Gaj Vajcmana i Roni Havera izvešće „Priču o vojniku“. Predstava je bazirana je na istoimenom delu Igora Stravinskog iz 1918. godine i predstavlja spoj igre, glume i muzike. Tema komada je povratak vojnika iz rata, njegova osećanja, i misli sa kojima se suočava. Kao i svih prethodnih večeri i poslednje predstava je na repertoaru od 19 časova i 30 minuta.


Dijalog eksperata Beograda i Prištine 29. oktobra u Briselu\nPredstavnici Beograda i Prištine tokom jedne od prethodnih rundi razgovora uz posredstvo EU\nNakon više od mesec dana, nova runda dijaloga na ekspertskom niovu Kosova i Srbije zakazana je za četvrtak, 29. oktobra u Briselu. To su najavili diplomatski izvori u Briselu, bez više detalja.\nOvaj sastanak je bio planiran da se održi krajem septembra, ali je odložen zbog preventivnih mera pandemije, ali i zbog pojedinih problema koji su se javili oko tema u dijalogu, a oko kojih se dve strane nisu složile.\nIzvori u Briselu navode da će tema diskusija u četvrtak biti finansijska pitanja i imovinska potražnja, a o tome je bilo reči i na ranijim sastancima.\nSastanak će se održati uz poštovanje oštrih mera protiv pandemije koje su uvele belgijske vlasti ali i same institucije EU.\nDijalog Kosova i Srbije je obnovljen tokom leta, od kad je održano nekoliko sastanaka između predsednika Srbije Aleksandra Vučića i premijera Kosova Avdulaha Hotija, ali i između ekspertskih grupa. Sastanaka međutim nije bilo više od mesec dana.\nDve strane nisu uspele da pronađu zajednički jezik oko Zajednice opština sa srpskom većinom koja je predviđena sporazumom iz 2013. godine. Kosovo smatra da je ta tema zatvorena, dok Beograd insistira da se to pitanje ponovo otvori za pregovaračkim stolom.\nSpecijalni predstavnik EU za dijalog Kosova i Srbije Miroslav Lajčak izjavio je prethodno da Zajednica treba biti deo konačnog sporazuma Kosova i Srbije, koji se predviđa da će se postići na kraju pregovaračkog procesa, ali daće se njeno formiranje desiti nakon potpisivanja jednog takvog sporazuma.


Portparol MMF-a: Rana otplata kredita za finansijsko spašavanje je stvar Atine\nPortparol Međunarodnog monetarnog fonda (MMF), Gerri Rice (fotografija), izjavio je novinarima u četvrtak da bi grčka vlada mogla, ako želi, odlučiti da vrati svoj dug Fondu ranije, priznajući da bi takav razvoj smanjio teret duga Grčke, jer su zajmovi MMF-a iz prva dva finansijska spašavanja skupi za servisiranje.\nRanije ove nedelje, u izveštajima lokalnih medija u Grčkoj nagovešteno je da se Ciprasova administracija može odlučiti da iskoristi sredstva prikupljena u izdanju desetogodišnjih obveznica za prevremenu otplatu duga Vašingtonskom fondu.\nOdgovarajući na pitanje novinara o tome da li je Atina izrazila takvu namjeru MMF-u, Rice je rekao da je prevremena otplata Grčka odluka. Štaviše, portparol je izjavio da prevremena otplata neće uticati na praćenje grčke privrede nakon finansijskog spasavanja od strane MMF-a.\nGovoreći o pitanju gomile nenaplativih kredita (NPL) u knjigama grčkih sistemskih banaka, Rice je rekao da će Fond pružiti detaljnu procenu u izveštaju narednog utorka. Zdravlje grčkog bankarskog sistema bilo je na dnevnom redu sastanka Upravnog odbora MMF-a ranije ove sedmice.\nLokalni izveštaji sugerišu da je MMF zainteresovan za praćenje ekonomskog oporavka Grčke, pošto je zemlja treća na listi primalaca kredita MMF-a. Smatra se da su bankarska pitanja najprofitabilnija u pogledu pregovora Grčke sa Fondom u kontekstu monitoringa nakon spašavanja.\nU međuvremenu, uoči sastanka Evrogrupe 11. marta, smatra se da Atina želi da ubedi MMF i svoje kreditore iz evrozone da čvrsto ostaje na dogovorenoj reformskoj stazi, kako bi obezbedila tranšu od jedne milijarde evra finansiranja nakon spašavanja.\nU tom kontekstu, šef Kanelarije za budžet Parlamenta, Frangiskos Koutentakis, upozorio je da bi “negativna” sednica Evrogrupe za Grčku mogla prisiliti vladu da preduzme korektivne mere.\nAko vlada ne uspe da obezbedi zeleno svetlo za isplatu naredne tranše fondova nakon spašavanja, državna blagajna će osetiti pritisak i “pogrešna poruka” će biti poslana međunarodnim tržištima, kaže Koutentakis./IBNA


Hitna pomoć dobija zgradu - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Hitna pomoć dobija zgradu\nHitna pomoć dobija zgradu\nnedelja, 09 jun 2013 13:17\tM.S.\nIzgradnja Zavoda za hitnu medicinsku pomoć počeće za nekoliko dana.\nUmesto skučenog ambulantnog prostora na svega 90 kvadrata, odovojenih administrativnih i terenskih službi na raznim lokacijama u gradu, u novoj zgradi Zavod za hitnu medicinsku pomoć imaće na raspolaganju preko hiljadu i po kvadratnih metara.\nNovi objekat, koji se prvi put gradi u Srbiji prema potrebama ove službe biće smešten preko puta Pravnog i ekonomskog fakulteta. Biće odvojen deo za odrasle i za mališane kojima je potrebna pomoć pedijatra.


08:05, 22.09.2018, Ministar spoljnih poslova Irana Muhamed Džavad Zarif poručio je na "Tviteru" da administracija američkog predsednika Donalda Trampa predstavlja pretnju po Bliski istok i globalnu zajednicu.\n22:32, 21.09.2018, Predsednik Evropskog saveta Donald Tusk izjavio je danas da je uveren da Evropska unija i Britanija mogu naći kompromis o Bregzitu.\n22:09, 21.09.2018, Nemačka kancelarka Angela Merkel izjavila je danas da i ona i njeni koalicioni partneri žele da pronađu rešenje skandala sa direktorom službe unutrašnje bezbednosti Nemačke, Hansom Georgom Masenom.\n21:52, 21.09.2018, Američki državni sekretar Majk Pompeo izjavio je danas da Vašington radi na tome da zakaže drugi samit predsednika SAD Donalda Trampa i lidera Severne Koreje Kim Džong Una.\nPozar na vojnim vezbama,vanredno stanje na severu Nemačke\n21:31, 21.09.2018, Vanredno stanje proglašeno je u regionu Emsland na severu Nemačke nakon što je na području gde su se odvijale vojne vežbe izbio požar koji preti da se proširi na okolna sela.\n20:55, 21.09.2018, Ambasada Rusije u Londonu demantovala je navode britanskih medija da je planirala da pomogne osnivaču "Vikiliksa" Džulijanu Asanžu da pobegne iz Velike Britanije.\nTusk: Verujem da je kompromis i dalje moguć\n20:29, 21.09.2018, Predsednik Evropskog saveta Donald Tusk izjavio je da je uveren da Evropska unija i Britanija mogu naći kompromis o Bregzitu.\nMatvijenko:Stav Rusije i Kine je da se Amerika bori nečasno\n20:14, 21.09.2018, Nakon sastanka s kineskim poslanicima, predsednica Saveta Federacije Valentina Matvijenko izjavila je da Peking i Moskva smatraju da su američke sankcije nelegitimne i da predstavljaju ispoljavanje nečasne borbe.\nStudent sa Floride pokušao da ukrade putnički avion\n19:43, 21.09.2018, Nišal Kiran Sankat, student Instituta za tehnologiju sa Floride optužen je da je pokušao da ukrade putnički avion kompanije "Amerikan erlajnz".\n19:15, 21.09.2018, Američki državni sekretar Majk Pompeo izjavio je da Vašington radi na tome da zakaže drugi samit predsednika SAD Donalda Trampa i lidera Severne Koreje Kim Džong Una.\n« 1 2 3 4 5 6 7 8 9 ... 1081 »


SP: Juniorke ostale bez bronze posle produžetaka\nŽenska juniorska rukometna reprezentacija Srbije osvojila je četvrto mesto na Svetskom prvenstvu, pošto je u meču za bronzanu medalju izgubila od selekcije Mađarske posle produžetaka rezultatom...\nSrpske juniorke izgubile u polufinalu SP\nŽenska juniorska rukometna reprezentacija Srbije nije uspela da se plasira u finale prvenstva sveta u Češkoj, pošto su u polufinalu izgubile od Švedske sa 27:25.\nSrpske juniorke u polufinalu SP u rukometu\nJuniorke Srbije u rukometu napravile su istorijski uspeh, pošto su se plasirale u polufinale Svetskog prvenstva u Češkoj.\nRukometašice Norveške osvojile su u Sao Paulu titulu svetskih prvakinja, pošto su u finalu savladale reprezentaciju Francuske sa 32:24 (19:13).\n19:35 >> 22:52\nRukometašice ostale bez SP, Milić podneo ostavku\nŽenska rukometna reprezentacija Srbije uprkos pobedi nad selekcijom Hrvatske 31:30, nije uspela da se plasira na Svetsko prvenstvo, koje će biti održano u Brazilu od 3. do 18. decembra ove godine.\n21:18 >> 23:34\nRukometašice ubedljivo poražene od Hrvatske\nŽenska rukometna reprezentacija Srbije poražena je u Varaždinu od selekcije Hrvatske rezultatom 36:25 (16:14) u prvom meču baraža za plasman na Svetsko prvenstvo u Brazilu.\nVujin: Nismo favoriti na Svetskom prvenstvu\n"Orlovi" bez Bojinovića na SP\nMuška rukomenta reprezentacija Srbije počela je danas u Beogradu pripreme za Svetsko prvenstvo koje će se održati u januaru u Švedskoj.\nVuković saopštio širi spisak za SP\nSelektor muške rukometne reprezentacije Srbije Veselin Vuković saopštio je širi spisak kandidata za Svetsko prvenstvo koje će od 13. do 31. januara biti odigrano u Švedskoj.\n16:16 >> 17:56\nSrbija domaćin SP 2013. za rukometašice\nMeđunarodna rukometna federacija (IHF) odlučila je da Srbija bude domaćin Svetskog prvenstva za žene, koje će biti održano 2013. godine.\n19:01 >> 20:16\nRukometaši Srbije sa Hrvatskom na SP\nMuška rukometna reprezentacija Srbije igraće u grupi C sa selekcijama Hrvatske, Danske, Rumunije, Alžira i Australije na Svetskom prvenstvu u Švedskoj, odlučeno je danas žrebom u Geteborgu.


Dobit PREF-a u prošloj godini pet miliona KM\n11.04.2018. / 15:00\nBANJALUKA, Društvo za upravljanje Penzijskim rezervnim fondom /PREF/ Republike Srpske ostvarilo je u prošloj godini neto dobit od 5.007.533 KM ili više za 3,24 odsto nego u 2016. godini, konstatovano je na današnjoj sjednici Upravnog odbora ovog društva.\nKao rezultat procesa restrukturisanja portfelja PREF-a u prošloj godini je nastavljen rast prihoda od kamata po osnovu investicija u dužničke hartije od vrijednosti i depozite, te su prošlogodišnji prihodi od kamata dostigli rekordnih 4,95 miliona KM.\nU prošloj godini ostvaren je prihod od dividende u iznosu od 6,3 miliona KM, saopšteno je iz PREF-a.\nKao i prethodnih godina, preduzeće sa najvećom dobiti i najvećom dividendom koja je isplaćena PREF-u je “Telekom Srpske”, koji je PREF-u prošle godine isplatio dividendu u iznosu od 5,74 miliona KM.\nNajveći rashodi u iznosu od 5,6 miliona KM odnose se na priznavanje rashoda za akcije preduzeća iz portfelja PREF-a kod kojih je stečajni postupak u toku, gdje je smanjen osnovni kapital, odnosno preduzeća kod kojih postoji izvjesnost pokretanja stečaja u narednom periodu.\nNa sjednici je donesena i odluka o isplati dobiti, prema kojoj će Fondu PIO biti isplaćena dividenda od 4.631.966 KM.\nDirektor ovog društva Darko Lakić naveo je da je prethodnih šest godina PREF svake godine Fondu PIO isplaćivao dividendu, izrazivši ujedno i zadovoljstvo što je i ove godine u mogućnosti da putem isplate dividende da podršku penzijskom sistemu Republike Srpske.\n“Prethodnih godina smo kontinuirano povećavali učešće dužničkih hartija u portfelju PREF-a, a time i prihode od kamata, i trenutno je oko 39 odsto portfelja PREF-a ili oko 88 miliona KM u dužničkim instrumentima i bankarskim depozitima”, rekao je Lakić. Srna\nTagovi: neto dobitprefrastvazno


Standard & Poor’s: Kreditni rejting Crne Gore sada stabilan | Gde Investirati\nStandard & Poor’s: Kreditni rejting Crne Gore sada stabilan\nAgencija za kreditni rejting Standard & Poor’s objavila je novi izveštaj za Crnu Goru kojim je promenila izgled rejtinga iz “negativnog” u “stabilan”, uz očuvanje ocene B+/B, saopšteno je iz Ministarstva finansija.\nPojašnjavaju da je promena za Crnu Goru rezultat dobro balansiranih mera na prihodnoj i rashodnoj strani budžeta, čija će odlučna i dosledna primena usloviti ubrzani proces smanjenja deficita i nivoa javnog duga od 2020. godine.\n“Stručnjaci navedene institucije procenjuju da će crnogorska ekonomija u narednom periodu rasti po stabilnim stopama, uz potencijal da se nivo projektovanih stopa premaši zahvaljujući investicijama. Uspešna i istrajna implementacija mera fiskalne konsolidacije u srednjem roku, kako se navodi, preduslov je očuvanja rejtinga naše zemlje u narednom periodu, dok bi jačanje otpornosti na eksterne šokove vodilo povećanju ocene kreditnog rejtinga”, navode iz Ministarstva finansija.\nIzvor: Gde Investirati/SEEbiz\nPrevious Vikendice po Srbiji već za nekoliko hiljada evra\nNext Srbija dobija digitalni sistem za automatsku overu zdravstvenih kartica\nTags Crna GoraKreditni rejtingStandard & Poor's\nPrema proceni Međunarodnog monetarnog fonda (MMF), Velika Britanija i SAD imaće manji privredni rast ove godine nego što je ranije predviđeno.


Predsjednik Bjelorusije Aleksandar Lukašenko\nBjeloruski predsjednik Aleksandar Lukašenko rekao je da je novinar-disident Roman Protasevič, uhapšen poslije prinudnog spuštanja Rajanerovog aviona u Minsk, planirao da organizuje "krvavu pobunu" i optužio je Zapad da vodi "hibridni rat" protiv njega.\nU prvom javnom pojavljivanju otkako je Rajanerovom avionu na letu od Atine do Viljnusa naređeno da sleti u Minsk, nije djelovalo da se Lukašenko povlači iz sukoba sa zapadnim zemljama koje ga optužuju za "vazdušnu pirateriju".\n"Kao što smo i predvidjeli, oni što nam žele dobro u zemlji i van nje, promijenili su metode napada na državu. Prešli su mnoge crvene linije, napustili zdrav razum i moral", poručio je predsjednik Bjelorusije.\nEvropske aviokompanije zaobilaze Bjelorusiju\nVlada Letonije zabranila je do daljeg bjeloruskim aviokompanijama da ulaze u njen vazdušni prostor, a svojim aviokompanijama poručila da izbjegavaju bjeloruski vazdušni prostor.\nČlanice EU su pozvale da se bjeloruskim aviokompanijama zabrani ulazak u vazdušni prostor Unije i pozvale sve evropske aviokompanije da ne prelijeću Bjelorusiju.\nPojedine evropske aviokompanije poput njemačke Lufthanze, poljskog LOT-a, holandskog KLM-a, Er Fransa, Rajanera i Finera obustavile su letove iznad Bjelorusije ili otkazale polaske za Minsk.\nPredsjednik SAD Džo Bajden je rekao da je uvođenje sankcija Bjelorusiji na stolu, ali nije govorio o detaljima.\n"Sankcije su u igri, ali neću da spekulišem dok sve ne završimo", rekao je američki predsjednik.\nBajden treba da se sastane sa ruskim predsjednikom Vladimirom Putinom 16. juna u Ženevi, a najavljeno je da će jedna od tema biti i hapšenje novinara Romana Protaseviča.\nObjavljen i snimak djevojke uhapšenog novinara\nNa kanalu naklonjenom bjeloruskom predsjedniku Aleksandru Lukašenku na društvenoj mreži Telegram, objavljen je snimak Sofije Sapege, djevojke uhapšenog novinara Romana Protaseviča.\nSapega, inače državljanka Rusije koja živi u Viljnusu, je na snimku priznala da je urednica kanala na društvenim mrežama koji je objavljivao lične informacije o pripadnicima bezbjednosnih agencija, što se smatra krivičnim djelom u Belorusiji.\nRusko ministarstvo spoljnih poslova saopštilo je da je Sofija Sapega u pritvoru zbog "nekoliko krivičnih djela počinjenih u avgustu i septembru 2020." Njen otac, Sergej Dudič, rekao je da joj je pritvor produžen na dva mjeseca.\nSofijina majka Ana Dudič rekla je za Rojters da je njena kćerka nevina i da se našla na pogrešnom mjestu u pogrešno vrijeme.\nRuska ambasada u Bjelorusiji saopštila je da je Sapega dobro i da se nije žalila na loš tretman u pritvoru.\nSapega je bila u avionu sa Romanom Protasevičem, novinarom disidentom koji je vodio nekoliko opozicionih kanala na društvenim mrežama, na kojima su objavljivane nezavisne vijesti iz protesta nakon predsjedničkih izbora u Bjelorusiji, u avgustu 2020.\nOn je poslije hapšenja, na objavljenom video snimku, priznao da je učestvovao u organizaciji protesta, i rekao da se osjeća dobro.\nDemonstranti su osporili pobjedu Aleksandra Lukašenka, a tokom tih protesta uhapšeno je 35 hiljada ljudi.\nBjelorusija: Uhapšeni novinar pretučen, tvrdi opozicija


Istraživanje Evropskog komunikacionog nadzornika – Personal magazin\nAgencija Chapter 4 je učestvovala u ovogodišnjem istraživanju Evropskog komunikacionog nadzornika. Učešće agencije je pomoglo usehu istraživanja koje je predstavilo poslednje trendove iz domena komunikacijskog menadžmenta i odnosa sa javnošću. Na osnovu odgovora skoro 2200 profesionalaca iz 42 zemlje, istraživanje je pokazalo da povećanje broja dodirnih tačaka sa ciljnim javnostima primorava mnoge organizacije da preispitaju svoje prakse strateške komunikacije.\nMobilne aplikacije u sferi društvenih medija su bitni alati, ali postoje velike razlike između njihove percipirane važnosti i stvarne implementacije. Etički izazovi u ovom polju su veći neko ikada, ali trenutni etički kodeksi se retko koriste i smatraju se zastarelima od strane mnogih profesionalaca.\nIstraživanje možete pogledati na: www.communicationmonitor.eu\nIstraživanje Evropskog komunikacionog nadzornika was last modified: July 11th, 2012 by Redakcija


Pregled materijala sa 35. sjednice Vlade Zeničko-dobojskog kantona, održane 15.09.2011. godine\nNalazite se:Vlada|Sjednice Vlade|Usvojeni akti|Sjednice Vlade u 2011.godini|Pregled materijala sa 35. sjednice Vlade Zeničko-dobojskog kantona, održane 15.09.2011. godine\nZaključak kojim se odobrava zaključenje Ugovora o kupoprodaji 2(dva) putnička motorna vozila za potrebe Ministarstva za pravosuđe i upravu i Kantonalnog tužilaštva u Zenici, po jedno vozilo.\nZaključak kojim se prihvata Informacija o stanju u oblasti branilačko-invalidske zaštite dopunjen sa Prijedlogom mjera.\nOdluka o preraspodjeli sredstava planiranih u Budžetu Zeničko-dobojskog kantona za 2011. godinu za budžetske korisnike Ured premijera, Ministarstvo za boračka pitanja i Ministarstvo za obrazovanje, nauku, kulturu i sport.\nOdluka o preraspodjeli sredstava planiranih u Budžetu Zeničko-dobojskog kantona za 2011. godinu za budžetske korisnike Ministarstvo finansija, Ministarstvo za boračka pitanja i Služba za zajedničke poslove.\nZaključak kojim se prima na znanje usmena informacija Ureda premijera o istorijskom času održanom na Bobovcu\nViše iz kategorije: « Pregled materijala sa 34. sjednice Vlade Zeničko-dobojskog kantona, održane 08.09.2011. godine Pregled materijala sa 36. sjednice Vlade Zeničko-dobojskog kantona, održane 21.09.2011. godine »


"Pozivamo medije na bojkot dok ne dobiju javno izvinjenje od Dodika!" – Mreza\n“Pozivamo medije na bojkot dok ne dobiju javno izvinjenje od Dodika!”\nUpravni odbor Udruženja BH novinari zahtijeva hitno javno izvinjenje člana Predsjedništva BiH Milorada Dodika zbog njegovog sramotnog ponašanja prema novinarima danas u Sarajevu, te poziva novinarske ekipe da obustave praćenje svih Dodikovih aktivnosti dok ne dobiju njegovo izvinjenje!\nNihovo saopćenje prenosimo u cijelosti:\nKako su prenijeli brojni mediji u BiH i regionu, prilikom današnjeg dolaska ispred zgrade Tužilaštva BiH, Dodik je kroz prozor službenog automobila pokazao srednjim prstima prisutnim novinarskim ekipama.\nOvakvim gestom Milorada Dodika je još jedanput demonstrirao ponašanje potpuno neprimjereno i nedostojno jednog visokog političkog zvaničnika. Pored toga što je, po ko zna koji put, vrijeđao i ponižavao predstavnike medija, koji su danas ispred Tužilaštva BiH samo radili svoj posao, takvim vulgarnim ponašanjem Dodik nepovratno urušio ne samo vlastiti ugled, već i ugled države koju kao političar i član Predsjedništva BiH predstavlja.\nDodikovo „objašnjenje“ na današnjoj konferenciji za štampu da se njegov gest odnosio samo na pojedine medije koji, kako je kazao, „kontinuirano lažu“ izvještavajući o njemu, te da srednji prst nije upućen onim novinarima koji profesionalno izvještavaju, ne može ni na koji način biti opravdanje za njegove postupke!\nUkoliko smatra da pojedini mediji i novinari o njemu iznose neistine i klevete, Milorad Dodik na raspolaganju ima mehanizme poput demantije i Zakona o zaštiti kleveta, putem kojih mediji mogu pozvati na profesionalnu odgovornost – navodi se u reakciji Udruženja BH novinari.\nDragan Mektić komentarisao Dodikov prostakluk\nObjavljena lista političara sa najviše posjeta Tužilaštvu BiH


Uraditi rebalans budžeta i provjeriti zakonitost obveznica – Portal Podgorica\nUraditi rebalans budžeta…\nUraditi rebalans budžeta i provjeriti zakonitost obveznica\nPredsjednik PzP i poslanik u Skupštini Crne Gore Nebojša Medojević uputio je inicijativu predsjedniku Skupštine Aleksi Bečiću u kojoj predlaže da taj visoki dom zatraži od Vlade rebalans budžeta za 2020. kao i da Državna revizorska institucija (DRI) da stručno mišljenje na rebalans i provjeri zakonitost državnih obaveznica od 750 miliona eura.\n„Imajući u vidu, da će Skupština Crne Gore u ovom mjesecu razmatrati Predlog budžeta za 2021. godinu koristim ovu priliku da predložim da se Skupština Crne Gore obrati Vladi sa zahtjevom da se prije rasprave o Preslogu zakona o budžetu Crne Gore za 202 , obavi rasprava o Predlogu Zakona o rebalansu Budžeta Crne za 2020. godinu“, navodi Medojević u pismu Bečiću.\nOn smatra da je Vlada po Zakonu o budžetu i fiskalnoj odgovornosti obavezna da napravi rebalans budžeta za 2020. godinu jer projekcije iz rebalansa koji je ranije rađen nijesu bile dobre.\nMeodjević navodi da je Vlada ušla u rebalans u aprilu mjesecu 2020. sa preptostavkom da će pad prihoda od turizma biti 40% i da će pad BDP-a biti 6,8%.\n„Pad izvornih prihoda budžeta u prvih 10 mjeseci 2020. je preko 195 miliona eura u odnosu na isti period 2019. godine. Sasvim je jasno da je neophodan novi rebalans budžeta za 2020 prije nego što se u Skupstini raspravlja o Predogu budžeta za 2021“, kaže Medojević.\nOn navodi da se Vladina projekcija iz rebalansa, da će prihodi od poreza biti 1,6 milijardi eura, pokazala neralnom jer su, kako dodaje, izvorni prihodi budžeta za prvih 10 mjeseci ove godine samo 1,3 milijarde eura.\n„Tako je sa ovako velikim padom priliva od poreza (a posebno PDV) jasno da će prihodi budžeta biti manji od projektovanih rebalansom. Najveći pad je u naplati PDV-a gdje je rebalansom predviđeno da će u 2020. biti naplaćeno 616 miliona eura, a u prvih 10 mjeseci ove godine naplaćeno je samo 439 miliona eur“, navodi Medojević.\nZbog ovih, kako dodaje Medojević, promašaja u projekciji makroekonomskih agregata i prihoda budžeta, Vlada je dužna po zakonu da pripremi još jedan rebalans, kako bi uskladila prihode i rashode budžeta prema realnim ostvarenjima.\n„Takođe, želim da istkanem da bez rebalansa budžeta za 2020. godinu i iskazivanja stvaranih prikitiaka i rashoda neće biti moguće napraviti završni racun budžeta za 2020. godinu jer podaci neće biti realni inistiniti, pa sami tim i završni račun neće biti tačan niti zakonit“, navodi Medojević u pismu Bečiću.\nOn zaključuje da je nemoguće raspravljati o Predlogu budžeta za 2021, a da prethodno nije napravljen rebalans budžeta za prethodnu godinu, u skladu sa realnim padom BDP u rasponu od 16-18 odsto i padom izvornih prihoda budžeta.\n„U cilju stvaranja uslova za raspravu o rebalansu za 2020. i Predlogu budžeta za 2021, cijenim da bi bilo neophodno da Skupština pozove Državnu revizorsku instituciju da u skladu sa stavom 3. člana 6 Zakona o DRI. dostavi Skupštini svoje stručno mišljenje o neophodnosti rebalansa Budžeta za 2020, kao i o zakonitosti emisije državnih obveznica od 750 miliona eura“, navodi Medojević.


Više beba nego prošle, 2016. godine, u ovom periodu - Penzin\nPočetna Magazin Godine Više beba nego prošle, 2016. godine, u ovom periodu\nViše beba nego prošle, 2016. godine, u ovom periodu\nIako je 2016. bila u demografskom smislu „crna godina“, raduje podatak da je 2017. godine rođeno mnogo više beba u poređenju sa prethodnom. Nažalost, stopa smrtnosti u Srbiji je veća nego u EU.\nOd 26 gradova u Srbiji, čak 19 beleži povećanje broja rođenih beba u odnosu na prošlu, 2016. godinu.\nNažalost, u Srbiji su 2016. godine rođene 64.734 bebe – najmanje od kada se vodi evidencija broja živorođene dece nakon upisa u matične knjige. Iako će 2016. u statistici ostati zapamćena kao demografski crna godina, početkom 2017. godine pojavili su se prvi znaci oporavka.\nPovećanje broja beba rođenih u januaru i februaru 2017. godine u odnosu na isti period godinu dana ranije pokazala je analiza demografskih pokazatelja Vlade Srbije, urađena kao deo državne populacione politike. U njoj je navedeno da je za prva dva meseca na svet došla 1.101 beba više nego januara i februara 2016.\nJedan od zaključaka ovog izveštaja čini i zabrinjavajući podatak da je stopa smrtnosti kod nas veća nego u Evropskoj uniji, kao i da građani Srbije najčešće umiru od vaskularnih oboljenja i tumora.\nMinistarka bez portfelja zadužena za demografiju i populacionu politiku Slavica Đukić Dejanović potvrđuje da 2016. drži neslavni rekord po broju živorođene dece, ali i da se puno očekuje od pilot-projekta koji će pokazati koje mere za povećanje nataliteta daju najbolje rezultate.\n„Raduje podatak da je u 19 gradova zabeležen osetno bolji rezultat nego lane“, kaže kako prenose Novosti ministarka Đukić Dejanović.\n„To, međutim, nikome ne daje pravo da na osnovu ovih podataka izvodi zaključke. Za to je još rano, a jasniju sliku dobićemo tek kada bude urađena šestomesečna analiza.“\nStatističko poređenje pokazalo je, između ostalog, da je najveći porast broja živorođene dece zabeležen u Beogradu i Nišu, gde je za prva dva meseca na svet došlo oko 200 beba više nego u istom periodu 2016. godine. Osetan porast beleže i Novi Pazar, Novi Sad, Pančevo, Subotica…\nPad, sa druge strane, i dalje postoji u Vršcu, Jagodini, Smederevu, Užicu, Kikindi i Šapcu. Neslavni rekord među gradovima drži Kraljevo, gde je tokom prva dva meseca ove godine zaplakalo čak stotinu manje beba nego prošle.\nVladina analiza, na osnovu podataka iz 2015. godine, pokazala je da stopa smrtnosti na 1.000 stanovnika Srbije iznosi 14,6, dok je u evropskim državama 9,7.\n„Prosečna starost umrlih je 74,7 godina, iz čega zaključujemo da umiru osobe u poznoj životnoj dobi“, objašnjava ministarka Đukić Dejanović.\n„Zabrinjava, međutim, što uzrok smrti petine umrlih u 2015. čine – tumori. Od njih je stradao i veliki broj ljudi koji po godinama mogu da stvaraju potomstvo. Jedan od zaključaka jeste i da se ukupna stopa smrtnosti, posebno mlađih osoba, može smanjiti ukoliko se primenom seta mera smanji broj umrlih od ove bolesti. To podrazumeva skrininge, ranu dijagnostiku, lečenje u početnim stadijuma…“\nTumori su 2015. bili uzrok smrti čak 21.865 preminulih osoba, od kojih je 12.640 muškaraca i 9.225 žena. Vaskularne bolesti odnele su 54.376 života, što čini polovinu uzroka smrti u Republici.\nČika-Miletov odlazak u penziju


ШК “Младост” – Гацко шампион Републике Српске - Šahovski savez Republike Srpske\nBanja Dvorovi i hotel “Sveti Stefan” još jednom su uspješno ugostili najbolje šahovske ekipe Srpske koji su se nadmetali sedmicu dana (od 12. do 20. avgusta) na Prvoj ligi RS za sezonu 2017. Učestvovalo je 9 ekipa,koje su odigrale isto toliko kola po Berger sistemu parovanja,a igralo se na 6 tabli,plus 4 rezerve.\nŠK “Mladost” iz Gacka je trijumfalno bez poraza postao šampion Republike Srpske u ekipnom šahu nakon što je posle osam odigranih mečeva,(svaka ekipa je u po jednom kolu bila slobodna) sakupio 15 meč bodova i 33,5 poena. Šahisti iz Gacka,predvođeni dvojicom velemajstora, su sigurnom igrom od samog starta nagovijestili šampionski rezultat, te nanizali sedam uzastopnih pobjeda i dozvolili sebi malo opuštanje u preptposlednjem kolu kada su odigrali neriješeno, da bi visokom pobjedom u poslednjem kolu potvrdili šampionski sjaj. Predsjednik ŠK „Mladost“ Gacko, Anđelko Nikitović je nakon osvajanja titule izjavio: “Osvajanjem prvog mjesta ušli smo u Premijer ligu Bosne i Hercegovine. Ovo je prvi put da iz čitave Hercegovine neko osvoji prvo mjesto u šahu. Prošle godine smo se vratili u prvu ligu i evo ove godine opravdali naš rad“. Opširniju izjavu predsjednika Nikitovića poslušajte OVDJE\nZa šampionsku ekipu iz Gacka su nastupili: velemajstor Dejan Pikula (6,5 poena iz 8 partija), velemajstor Slaviša Brenjo (6 iz 8), međunarodni majstor Zoran Runić (5 iz 8), FIDE majstor Rijad Burović (7 iz 8), MK Sava Doder (5 iz 8), MK Mitar Adžić (3 iz 7), Igor Kalem (1 iz 1) i rezerve Milan Radmilović i Anđelko Nikitović.\nDrugo mjesto i srebrne medalje su pripale stalnom članu Prve lige, ekipi ŠK “Gorski Termag” iz Rogatice,koja je imala najbolju “gol razliku”,odnosno sakupila je 34 poena,ali je poraz u prvom kolu od šampiona bio nenadoknadiv gubitak u borbi za šampionski pehar. Treće mjesto je zasluženo pripalo podmlađenoj ekipi ŠK Derventa,koji su na kraju osvojili 13 meč boda, isto kao i drugoplasirani Rogatičani,ali sa slabijim skorom poena,28.\nMj. Ekipa K + = – MB Poena\n1 ŠK Mladost – Gacko 8 7 1 0 15 33½\n2 ŠK Gorski Termag – Rogatica 8 6 1 1 13 34\n3 ŠK Derventa – Derventa 8 6 1 1 13 28\n4 ŠK Drina – Zvornik 8 5 0 3 10 30½\n5 ŠK Dvorovi – Dvorovi 8 3 1 4 7 28½\n6 ŠK Jedinstvo 1954 – Brčko 8 2 2 4 6 24½\n7 ŠK Mladost – Teslić 8 3 0 5 6 19½\n8 ŠK Ozren – Petrovo 8 1 0 7 2 14\n9 ŠK Penzioner – Bijeljina 8 0 0 8 0 3½\nNa svečanom zatvaranju proglašeni su najuspješniji igrači po tablama,kojima su uručeni prigodni pokloni. Na prvoj tabli najbolji je VM Dejan Pikula (6,5/8) iz ŠK Mladost-Gacko, druga tabla FM Vaso Blesić (6,5/8), treća FM Vladimir Bilić (7/8), četvrta Rijad Burović (7/8), peta ŽFM Stefana Milutinović (7/8) i šesta Dragoljub Borojević (7/8).\nSudijsku ulogu uspješno su obavili: međunarodni sudija Nedeljko Ilić iz Banjaluke u svojstvu glavnog sudije, a pomagao mu je međunarodni sudija Vlado Stojanović. Za kompjutersko parovanje bio je zadužen FA Nebojša Radosavljević.\nUspješan tehnički organizator ove lige bio je član IO ŠSRS Vlado Stojanović u saradnji sa brojnim saradnicima, počevši od ljubaznih domaćina u hotelu „Sveti Stefan“ Banja Dvorovi pa nadalje.\nViše detalja i kompletnu statistiku lige možete vidjeti na stranici Prve lige: Prva liga 2017


Povećati izdvajanja za agrar\nAktuelno / Štampa / Povećati izdvajanja za agrar\nPredsednik Privredne komore Srbije (PKS) Miloš Bugarin izjavio je Tanjugu da se teško može kratkoročno zaustaviti poskupljenje hrane koje se negativno odrazilo na inflaciju prošle i ove godine i ukazao da bi vlada trebalo da poveća izdvajanja za agrar sa 2,8 na 10 odsto budžeta. Predsednik Bugarin je, povodom pismo guvernera Narodne banke Srbije (NBS) Dejana Šoškića Vladi Srbije, podsetio da je PKS prošle godine upozoravala da će uslediti ozbiljan inflatorni udar zbog porasta cena hrane i prehrambenih proizvoda, a taj trend, nažalost, nastavljen je i u 2011.\n„To je posledica loše vođene agrarne politike i odnosa prema primarnoj poljoprivrednoj proizvodnji, prvenstveno prema stočarskoj“, ukazao je predsdenik PKS, ocenjujući da se stepen razvijenosti neke poljoprivredne proizvodnje meri udelom stočarske proizvodnje u njoj, koji u Srbiji iznosi 28,7 odsto. Guverner Šoškić je u pismu premijeru Srbije Mirku Cvetkoviću ocenio da su aktuelni inflatorni pritisci u Srbiji pre svega izazvani nestabilnošću na tržištu prehrambenih proizvoda, zbog čega bi bez odlaganja trebalo doneti i sprovesti sistemske mere za stabilizaciju tog tržišta i bitno smanjenje nestabilnosti cena hrane.\nInflacija je u prva tri meseca ove godine dostigla 5,5 odsto, a tokom 2010 je iznela 10,3. Po Bugarinu, sve što se dešavalo sa nestašicom mleka, problemi koji će se možda desiti sa oskudicom mesa, kao i u neispunjavanje izvoznih kvota „bejbi bifa“ (sada se ispunjavaju sa 20 do 25 odsto), posledica je nemotivisanosti i neprofitabilnosti onih koji se bave tim poslom. Bugarin je kazao kako samo premiranje mleka kod primarnih proizvođača u Srbiji, u odnosu prema zemljama u okruženju, „pokazuje da je to bio strahovito diskriminatorski odnos“.\n„PKS je upozoravala da je potrebno izdvojiti iz budžeta Republike Srbije za sektor agrara mnogo više. Sada odvajamo negde 2,8 odsto iz ukupnog budžeta za srpski agrar, što je apsolutno nedovoljno da bi on imao svoju razvojnu dinamiku“, naglasio je Bugarin. Prema Bugarinu, udeo koji agrar ostvaruje u ukupnom domaćem proizvodu (BDP) je oko 11 posto, a kada se tome doda prehrambena industrija, taj udeo je nekih 22-23 odsto u BDP Srbije. Pri tome ne treba izgubiti iz vida da je sektor agrara jedina privredna grana koja ostvaruje suficit u spoljnotrgovinskoj razmeni Srbije sa svetom.\nBugarin je primetio da Vlada može limitirati neke cene poljoprivrednih proizvoda i napraviti sa prerađivačima određene dogovore. To ministar poljoprivrede Dušan Petrović već radi i sa pekarima i sa prerađivačima mleka, sa klaničarima, podsetio je Bugarin. Predsednik PKS je izrazio nadu da će resorni ministar uspeti da iz postojećih sredstava budžeta „napravi multiplikativan efekat“ tako što će regresirati kamate na kredite koje će povlačiti privredni subjekti, kako bi imali jeftinije elemente proizvodnje, odnosno kredite pod povoljnijim uslovima. Bugarin je istakao kako poljoprivreda mora da bude profitabilna privredna grana, jer je ona ta koja najbrže vraća i donosi novostvorenu vrednost\nTo je privredna grana, nastavio je predsednik PKS gde država mora da napravi takav koncept da se izvoze proizvodi sa višom dodatom vrednošću, da se ne izvozi kukuruz, već da se izvoze meso i prerađevine od mesa. „Iz budžeta se mora izdvojiti 10 odsto za podsticanje poljoprivrede. Tražili smo 10 posto, a bili bi srećni da je agrarni budžet pet posto, a da se u naredne tri godine taj procenat popne na onaj procenat koji smatramo potrebnim“, rekao je Bugarin. Predsednik PKS Bugarin je zaključio da bi tek tada bio osiguran izvozni proizvod srpskog agrara sa većim stepenom finalizacije vredan pet miijardi dolara godišnje, za šta domaća poljoprivreda ima potencijal.


Subaru, Mazda i Suzuki se pridužuju Toyotinom projektu - Auto Republika\nPet japanskih proizvođača automobila, uključujući Subaru Corp., Suzuki Motor Corp. i Mazdu Motor Corp., investiraće u usluge autonomnog prevoza po pozivu, što je projekat koji su postavili SoftBank Corp. i Toyota Motor Corp.\nMazda, Suzuki, Subaru, Isuzu Motors i Toyotin Daihatsu, investiraće po 57,1 milion jena (530.620 dolara) u poduhvat pod imenom „Monet“, za šta će zauzvrat dobiti dva odsto udela.\nSoftBank i Toyota će zadržati svoje udele od 35 odsto u kompaniji, čija kapitalizacija sada iznosi 26,6 miliona dolara. Honda Motor Co. i Hino Motors, takođe će dodatno uložiti u projekat ali će zadržati udeo od 10 odsto.\nOvaj poduhvat, lansiran u oktobru, za cilj ima da obezbedi autobuski prevoz po zahtevu i usluge prevoza u Japanu sledeće godine, kao i uslužnu platformu za električna vozila, najranije 2023., baziranu na Toyotinom e-palette multifunkcionalnom vozilu.\nMonet se osnažuje novim partnerima jer se pridružuje ekosistemu u kojem dominiraju „startap“ firme kao što su Uber Technologies Inc., Didi Chuxing i Lyft Inc. Tradicionalni proizvođači se udružuju da bi se adekvatno takmičili u oblasti koja u fokus stavlja uslugu prevoza a ne prodaju vozila individualnim kupcima.\nProizvođači takođe udružuju snage s tehnološkim kompanijama, ali i međusobno, da bi se lakše nosili s ogromnim investicijama i stekli neophodnu ekspertizu u oblasti softvera, neophodnog za razvoj novih usluga.\nNova investicija će za rezultat imati produbljivanje partnerstva Suzukija, Mazde i Subarua s Toyotom, jer su se već složili da pojačaju „vatrenu moć“ najvećeg japanskog proizvođača kada je reč o električnim automobilima i ostalim tehnologijama budućnosti.\ntagovi: daihatsu hino honda mazda monet subaru suzuki toyota\nprethodni BMW u julu odlučuje o poziciji generalnog direktora kompanije\nsledeći Transfagarasan otvoren juče


Šarović očekuje i dalje carinske pogodnosti na uvoz repromaterijala\nMinistar vanjske trgovine i ekonomskih odnosa Bosne i Hercegovine Mirko Šarović izrazio je nadu da će Vijeće ministara i za iduću godinu produžiti važenje Odluke o privremenoj suspenziji i smanjenju carinskih stopa kod uvoza određenih proizvoda, što se posebno odnosi na sektore tekstilne i industrije obuće u Bosni i Hercegovini.\n“Na taj način mi i dalje želimo da stimulišemo domaća izvozno orijentisana preduzeća i da podižemo njihovu konkurentnost, putem omogućavanja povoljnosti za nabavku repromaterijala”, rekao je Šarović novinarima u Sarajevu, uoči sastanka sa bh. privrednicima, korisnicima pomenute odluke.\nOva odluka obuhvata 54 tarifne oznake za firme koje se bave tekstilom, obućom i kožom.\nŠarović je posebno istaknuo dosadašnje pozitivne finansijske efekte primjene ove odluke, zadržavanje postojećih radnih mjesta, ali i zapošljavanje nove radne snage.\n“Mi, doduše, ovim putem umanjujemo prihode u budžet za oko tri miliona KM, ali dobit koja ide našim izvozno orijentisanim preduzećima je višestruka”, kazao je Šarović.\nOn je pojasnio da je ova odluka privremenog karaktera jer je tako regulisano Zakonom o tarifi, ali je izrazio nadu da će ubuduće i to biti riješeno na zadovoljstvo domaće privrede.\nŠarović je izrazio nadu i da će adaptacija Sporazuma o stabilizaciji i pridruživanju ići željenim tokom, te da će se Bosna i Hercegovina izboriti za povoljnu pregovaračku poziciju u trgovini sa državama članicama Evropske unije, što se posebno odnosi na kvote u vezi sa izvozom mlijeka, voća i povrća.\nRiječ je i o zadržavanju povlastica za Bosnu i Hercegovinu u pogledu bescarinskog izvoza u Evropsku uniju.


Ivanović: Vršac je i dalje grad košarke\nMiljan Ivanović, direktor KK Vršac Swisslion, u intervjuu za Dnevni list "Sport", govorio je o predstojećem meču Evrolige, koji će Crvena zvezda igrati u Centru Milenijum protiv turskog Anadolu Efesa (petak, 20h), kao i o ne tako davnim danima, kada se u Vršcu svake sedmice igrala vrhunska košarka.\nGvozdić novi trener Bosna - Royal iz Sarajeva\nVrščanin Dušan Gvozdić novi je trener Košarkaškog kluba Bosna - Royal iz Sarajeva, koji se trenutno takmiči u A-1 ligi. Ambicije kluba su da izbore plej-off, u kojem će pokušati da se vrate u najviše rang košarke u BiH.\nMilenijum: Karte za Zvezda - Efes u prodaji od sutra u 12h\nCentar MIlenijum obaveštava cenjenu publiku da će ulaznice za utakmicu Crvena Zvezda - Anadolu Efes, koja se igra u petak 26. februara od 20 časova, niti puštene u prodaju sutra, u četvrtak 25. februara, od 12 časova.\nNBA skauti stižu u Vršac\nUtakmici između Crvene zvezde i Efesa u Top 16 fazi Evrolige prisustvovaće brojni skauti iz NBA lige kako bi na delu videli talentovane košarkaške dva tima.\nProdaja karata u Vršcu, za Zvezda - Efes, počinje sutra\nKK Crvena zvezda Telekom počela je danas u 12 časova prodaju pojedinačnih karata za meč 8.kola TOP 16 faze Evrolige sa Anadolu EFES-om, koji se igra u Vršcu.\nBranko Savić otišao iz FK Vršca!\nFudbalski klub Vršac ostao je bez šefa stručnog štaba. Branko Savić, sada već bivši trener vršačkog srpskoligaša, napustio je Sterijin grad nepune tri nedelje pre starta prolećnog dela šampionata.\nProdaja karata za Crvena Zvezda - Anadolu Efes počinje danas u podne\nKK Crvena zvezda Telekom danas od 12 časova počinje prodaju pojedinačnih ulaznica za utakmicu sa Anadolu Efesom, koja će se odigrati u petak 26. februara od 20 časova u Centru "Milenijum" u Vršcu.\nfeb 25, 2019 5503 Hronika\nmar 20, 2019 832 Kultura


AEG IKB64431XB ugradna ploča cena, cene Srbija, prodaja Beograd Novi Sad Niš\nAEG IKB64431XB ugradna ploča cene\nAEG IKB 64431XB Vrsta ploče Nezavisna, Opis ploče Indukciona staklokeramicka ploca, Širina 57.6... specifikacija\ncena od 48.279,00 do 54.990,00 din | prodavnica (4)\ncena od 49.080,00 din\nEPonuda nije internet prodavnica već Vam omogućava da brzo i lako nađete AEG IKB64431XB ugradna ploča po najjeftinijoj ceni. Naš cilj je da kupci budu što bolje informisani o ponudi AEG ugradna ploča IKB64431XB na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za AEG Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za AEG IKB64431XB ugradna ploča sa PRODAVCEM. EPonuda ne može da garantuje potpunu tačnost specifikacije i slika za AEG IKB64431XB ugradna ploča. Pre kupovine, podatke za AEG ugradna ploča IKB64431XB proverite na sajtu PROIZVOĐAČA.


Donacija Drugoj ekonomskoj školi u Beogradu\n2 Decembar 2020.\nPeta donacija u okviru samostalnog projekta Eurobanke „Škola kao nacrtana za Vas“ realizovana je u Drugoj ekonomskoj školi u Beogradu. Nova računarska oprema obezbeđena je sredstvima prikupljenim od transakcija izvršenih humanitarnom Mastercard kreditnom karticom „Eurobank Veliko srce“. Više od 1200 učenika ove škole obrazovnih profila ekonomski tehničar i finansijski administrator od sada se pripremaju za svoja buduća zanimanja na kvalitetan način i u realnim okolnostima.\nEurobank je projekat „Škola kao nacrtana za Vas“ pokrenula 2018. godine uz podršku Ministarstva prosvete nauke i tehnološkog razvoja, sa ciljem da se učenicima srednjih ekonomskih škola u Srbiji obezbede bolji uslovi za učenje i rad. Od svake transakcije realizovane humanitarnom Mastercard kreditnom karticom “Eurobank Veliko srce”, banka od svojih prihoda odvaja deo sredstava i usmerava ih u opremanje i modernizaciju kabineta u srednjim školama. Do sada je izdvojeno više od 4,8 miliona dinara za opremanje i modernizaciju pet kabineta u školama širom Srbije.\n„Izuzetno sam ponosna na to što smo i u ovim izazovnim vremenima nastavili sa našim samostalnim projektom, pružajući podršku našem obrazovnom sistemu i kad je najteže. Opremili smo čak dva kabineta vrednom računarskom opremom tokom pandemije, što govori o našem strateškom opredeljenju da ulažemo u mlade ljude i stvaramo bolje uslove za rad, tokom njihovog profesionalnog usavršavanja. Drago mi je da smo omogućili da đaci Druge ekonomske škole u Beogradu dobiju stručno obrazovanje kakvo zaslužuju, radeći u realnim uslovima i programima koji se koriste u banci“ – izjavila je Slavica Pavlović, predsednik Izvršnog odbora Eurobank.\n“Ministarstvo prosvete, nauke i tehnološkog razvoja zahvalno je Eurobanci na podršci koju pruža obrazovnim ustanovama, kroz opremanje i modernizaciju učionica i kabineta u srednjim ekonomskim školama. Naš zajednički cilj je poboljšanje uslova za rad i učenje u srednjim školama širom Srbije, kako bi na taj način unapredili i obrazovanje u celosti i uložili u budućnost naših učenika. Digitalizacija nastavnog procesa je u toku u svim oblastima obrazovnog sistema i ovakva podrška mnogo će značiti i učenicima i prosvetnim radnicima“ - rekao je državni sekretar u Ministarstvu prosvete, nauke i tehnološkog razvoja Zoran Kasalović.\nEurobank je u okviru svog samostalnog projekta „Škola kao nacrtana za Vas“ do sada opremila kabinet za statistiku i računovodstvo Prve ekonomske škole u Beogradu i obezbedila opremu za elektronsku jezičku laboratoriju sa digitalnom bibliotekom Ekonomskoj školi „Stana Milanović” iz Šapca. Donacije su realizovane i u subotičkoj Ekonomskoj srednjoj školi „Bosa Milićević“ i leskovačkoj Ekonomskoj školi „Đuka Dinić“ zahvaljujući kojima je učenicima ovih škola sada na raspolaganju modernizovani kabinet virtuelne banke.


Podrška razvoju seoskog turizma - Ozon Media\nSremska Mitrovica – Agencija za ruralni razvoj Grada Sremska Mitrovica izradila je veb prezentacije, odnosno internet sajtove za tri seoska turistička domaćinstva. U pitanju su Domaćinstvo „Čikić“ iz Zasavice I – www.cikiczasavica.com, zatim „Mila“ iz Manđelosa – www.domacinstvomila.com, kao i Gostinska kuća „Nana“ iz Noćaja – www.guesthousenana.net. Sva tri sajta su u toku jučerašnjeg dana u Zasavici I predstavljena medijima, tom prilikom prezentovan je i englesko – srpski rečnik za subjekte seoskog turizma.\n„Seoski turizam danas je veoma značajan izvor prihoda od nepoljoprivrednih aktivnosti na selu i veoma značajan za unapređenje ruralne eknomije, upravo zato Agencija za ruralni razvoj grada Sremska Mitrovica veliku pažnju posvećuje i podržava subjekte koji se na teritoriji grada bave ovom oblašću. Godinama unazad organizujemo eukacije različitog tipa, studijska putovanja, seminare, a danas smo se u Zasavici okupili iz nekoliko razloga. Najpre da ispromovišemo tri nova sajta koje smo obezbedili za tri subjekta koji se bave seoskim turizmom, to su subjekti koji do sada nisu imali ovu vrstu internet prezentacije i radi se o upravo Seoskom domaćinstvu Čikić iz Zasavice I, zatim o Domaćinstvu „Mila“ iz Manđelosa i Gostinskoj kući „Nana“ iz Noćaja. Na ovaj način smo im obezbedili jednu besplatnu ulaznicu u svet interneta i omogućili da njihovi proizvodi i usluge koje nude budu vidljivije i stranim i domaćim gostima – turistima“, rekao je Petar Samardžić, direktor Agencije za ruralni razvoj.\nDrugi povod okupljanja jeste, kako objašnjava Samardžić, predstavljanje srpsko-engleskog rečinika namenjenog upravo seoskim domaćinstvima radi lakše komunikacije.\n„Agencija je rečnike obezbedila za sve registrovane subjekte koji se bave seoskim turizmom, oni sadrže najvažnije reči i izraze na srpskom jeziku koji se u ovoj oblasti koriste prevedene na engleski, ali po sistemu onako kako se te reči i izgovaraju, tako da će biti velika pomoć u komunikaciji. Naši domaćini koji se i ne koriste engleskim jezikom uz rečnik će biti u mogućnosti da strane turiste dočekaju, ugoste i usluže“, rekao je Samardžić.\nTreći razlog okupljanja jeste realizacija projekta „Korpa sremskih tradicionalnih proizvoda koja je u toku.\nProjekat realizuje Ruralni centar „Sova“. Cilj ovog projekta je takođe podrška razvoju ruralne ekonomije na teritoriji Grada Sremska Mitrovica kroz mobilisanje lokalnih proizvođača poljoprivredno-prehrambenih i zanatskih proizvoda i subjekata koji se bave seoskim turizmom. Projektom je predviđeno formiranje korpe lokalnih proizvoda koja će se moći nabaviti kao korporativni poklon, a domaći i strani turisti će korpu ili pojedine proizvode iz nje moći da nabave kod lokalnih seoskih turističkih domaćinstava. Projektom se afirmiše seosko preduzetništvo i zanatstvo, propagira legalna proizvodnja domaćih proizvoda i promoviše ruralni turizam. Svi subjekti uključeni u projekat, i proizvođači i turistička domaćinstva, dobiće i odgovarajuću turističku signalizaciju, kako bi bili što vidjiviji domaćim i stranim turistima.\n„Pored medija koje smo okupili kako bi im predstavili sajtove, danas su sa nama ovde i predstavnici subjekata seoskog turizma koji će moći da iznesu svoje potrebe u okviru projekta „Korpa sremskih tradicionalnih proizvoda“ čiji su oni jednu od ključnih aktera. Takođe omogućena je i međusobna komunikacija između ovih subjekata, razmena iskustava, dogovor oko zajeničkog nastupa na tržištu, oko ponude proizvoda i usluga u funkciji jedne zdrave konkurencije i unapređenja ruralnog turizma na teritoriji Grada Sremska Mitrovica“, dalje je rekao Samardžić.\nJučerašnji skup su podržali i predstavnici Turističke organizacije grada Sremska Mitrovica, Ruralnog centra „Sova“ i Gradske komisija za kategorizaciju turističkih objekata“,\n„Turistička organizacija grada Sremska Mitrovica vrlo rado podržava projekte vezane za razvoj seoskog turizma na teritoriji našeg grada kao i okoline, prepoznali smo ono što je jako važno za dalji razvoj, plasiranje na tržištu i promociju ovog oblika turizma. Kada živite u gradu koji sa jedne strane ima ogroman potencijal sa svih asepkata turizma, kako kulturnih, tako i prirodnih, a sa druge strane imate i nedostatak smeštajnih kapaciteta onda seoska poljoprivredna domaćinstva dođu kao sjajno rešenje da te nedostatke nadomestite. Ono što ide na ruku razvoju ovog vida turizma jeste novi trend da se turisti masovno okreću ka onim intimnijim oblicima smeštajnih kapaciteta i traže onu atmosferu koja se dobija samo unutar jedne porodice, odnosno trend je da se izbegavaju veliki hotelski lanci“, rekla je Bojana Živković Santrač ispred Turističke organizacije Grada Sremska Mitrovica.\nMarijana Došen, vlasnica Seoskog turističkog domaćinstva „Mila“ kratko je na jučerašnjem skupu rekla da će sajt koji su dobili od Agencije za ruralni razvoj biti izuzetno značajan, jer će pomoću njega biti vidljiviji na turističkoj mapi.\nNa sva tri sajta nalaze se informacije o lokaciji, gastronimskoj ponudi, smeštajnim kapacitetima, galerija fotografija i naravno kontakti.\nSkup u centru grada, a evo koje lokacije će sutra još posetiti predsednik Vučić\nMitrovčanin uhapšen zbog zloupotrebe položaja


REŠENJE ZA MALINE: Narednih 10 godina siguran izvoz u Mađarsku – Infosvetionik\nREŠENJE ZA MALINE: Narednih 10 godina siguran izvoz u Mađarsku\n0\t12/02/2018 19:58\nZahvaljujući saradnji sa Mađarskom, u Srbiji će biti otvorene dve fabrike za preradu maline, prvo u Arilju i kasnije u Požegi.\nTo je najavio ministar poljoprivrede Branislav Nedimović.\n„Ako znamo da se u Srbiji godišnje proizvede više od 70.000 tona, na ovaj način rešavamo problem potražnje ove vrste maline, koja do sada nije mogla da nađe kupca na tržištu. Pored Arilja i Požege, planirano je otvaranje sigurno još jedne fabrike za preradu maline na teritoriji Srbije“, kazao je Nedimović.\nPredsednica parlamenta predlaže formiranje komisije o posledicama NATO bombardovanja


eu.me - Crna Gora na dobrom putu\nponedjeljak, 11 mart 2019 13:11\n„Drugi dio rješenja problema je u udruživanju proizvođača formiranjem proizvođačkih organizacija, za šta postoje značajna sredstva u EU“, poručila je Gelo.\nOna je saopštila da crnogorska poljoprivreda dijeli probleme koje imaju i članice EU, koji se, prije svega, odnose na strukturne probleme i malu prosječnu veličinu farme, kakve u prosjeku imaju i evropske države. Te farme su, kako je navela, osjetno veće nego u Crnoj Gori, ali članice EU zaostaju za konkurentima na svjetskom tržištu.\n„Prosječna veličina farme u EU iznosi oko 16 hektara, što je neuporedivo manje u odnosu na prostranstva kojima raspolažu poljoprivrednici u Argentini, Novom Zelandu ili Sjedinjenim Američkim Državama (SAD), a sa kojima se poljoprivrednici iz EU takmiče“, objasnila je Gelo.\nCrnogorsku poljoprivredu karakterišu i nedovoljno udruženi poljoprivredni proizvođači koji imaju poteškoće u plasmanu proizvoda, pa se nalaze u otežanoj poziciji prilikom nabavke poljoprivrednih inputa.\n„Taj se problem može riješiti udruživanjem, usmjeravanjem na proizvode veće dodatne vrijednosti i direktnom prodajom tamo gdje se može ostvariti veći nivo cijena“, rekla je Gelo i dodala da je za udruživanje potrebna dobra volja i spremnost proizvođača na saradnju.\nOna smatra da su to glavne smjernice prema kojim Crna Gora treba da usmjeri poljoprivredu nezavisno od ulaska u EU. Nakon toga, kako je navela, postoji niz koraka koje administracija i poljoprivrednici treba da primjene kako bi se implementirali zahtjevi za povlačenjem sredstava i dostigli određeni standardi.\nGelo je saopštila da države kandidati podstiču poljoprivredni sektor u skladu sa budžetskim mogućnostima, ali i da su veća izdvajanja dobrodošla.\n„Poljoprivredni proizvođači država kandidata funkcionišu u okruženju članica EU koje imaju daleko veće budžetske mogućnosti. Međutim, nijedna država kandidat nije u pretpristupnom periodu dostigla EU nivo podrške“, kazala je Gelo.\nOna je dodala da je iz perspektive poljoprivrednog sektora to poželjno, ali je objektivno teško ostvarivo.\n„Važno je da država kandidat podstiče poljoprivredni sektor i povećava poljoprivredni budžet u skladu sa realnim mogućnostima“, poručila je Gelo.\nOna smatra da su pripreme za transpoziciju i implementaciju evropskih propisa, ali i korištenje postpristupnih fondova EU, izuzetno zahtjevne, zbog čega je to veliki izazov za poljoprivrednu administraciju.\n„S druge strane, proces je izuzetno zahtjevan i za poljoprivredne proizvođače i prerađivački sektor koji se zahtjevima mora prilagoditi, pripremiti za korištenje EU fondova, ali i za konkurentski pritisak koji je na evropskom tržištu hrane izuzetno jak“, kazala je Gelo.\nOna je podsjetila da se, kada je riječ o poglavljima koja se odnose na sektor hrane, mora uzeti u obzir činjenica da se na njega odnosi najveći dio propisa obuhvaćenih pravnom tekovinom EU.\n„To područje čini nešto manje od 50 odsto propisa EU. S druge stane, najveći dio budžeta EU izdvajaju se poglavlja 22 i 11, koja se odnose na regionalnu politiku i poljoprivredu i ruralni razvoj. Za ta dva poglavlja izdvaja se skoro 80 odsto ukupnog budžeta EU“, rekla je Gelo.\nOna smatra da je pitanje trgovinskog deficita u spoljnotrgovinskoj razmjeni u sektoru poljoprivrede posljedica niza strukturnih problema, ali da u njegovom sagledavanju treba u obzir uzeti i takozvani „tihi izvoz“ kroz sektor turizma.\n„Kada bi se ti podaci uzeli u obzir, slika bi izgledala značajno drugačije“, kazala je Gelo.\nOna je saopštila da su po pitanju spoljnotrgovinske razmjene u sektoru poljoprivrede mnogi izneneđeni primjerom Grčke, koja je izrazito poljoprivredna zemlja, a bilježi deficit od skoro milijardu EUR godišnje.\n„Hrvatska, koja je znatno manja od Grčke, ostvaruje trgovinski deficit poljoprivrednog sektora nešto manji od deficita Grčke i on se u pravilu kreće između 850 miliona i 950 miliona EUR. Zanimljiv je i primjer Holandije koja je veliki uvoznik primarnih proizvoda koje sama ne proizvodi, ugrađuje u njih dodatnu vrijednost i na kraju ostvaruje suficit poljoprivredne razmjene“, saopštila je Gelo.\nIntervju sa Ružicom Gelo


Novi predsednik Francuske Emanuel Makron je danas u poseti Maliju gde je tokom posete francuskoj vojnoj bazi rekao da će nastaviti politiku svog prethodnika Fransoa Olanda o borbi protiv džihadista u toj zemlji.\nFrancuska od 2013. godine predvodi vojnu akciju uz pomoć oružanih snaga Malija protiv borbenih grupa ekstremističkih organizacija koje su zavladale područjima na severu te zemlje.\nMakron je danas pozvao predsednika Ibrahima Bubakara Keitu da ubrza mirovni proces koji ide sporo dve godine posle potpisivanja, što izaziva zabrinutost i nestrpljenje Francuske i drugih zemalja.\n- Želim da se sve to ubrza - rekao je Makron o sporazumu koji u 2015. godine sklopile Vlada Malija i oružane grupe.\nMakron najavio posetu Iranu\nMakron i Putin na izložbi o poseti Petra Velikog Parizu\nBONŽUR, DONALD Tramp stigao kod Makrona u goste, kakvo će rukovanje biti sada? (VIDEO)


Čejni: Sastanak važan za ocenu napretka u osposobljavanju za članstvo u NATO\nU Dubrovniku je danas uz učešće američkog potpredsednika Dika Čejnija i premijera Hrvatske, Makedonije i Albanije održan sastanak članica Američko-jadranske povelje, foruma za saradnju tri zemlje regiona koje žele članstvo u NATO.\nDomaćin sastanka, hrvatski premijer Ivo Sanader zahvalio je Sjedinjenim Državama za vođstvo u regionu jugoistočne Evrope i pokretanje Američko-jadranske povelje.\n"Članstvo u NATO je strateški cilj Hrvatske koja je svesna da se mir i bezbednost ne mogu ostvariti u izolaciji. U NATO-u prepoznajemo političko-odbrambeni savez utemeljen na vrednostima mira, slobode i demokratije", rekao je Sanader.\nPremijeri Albanije i Makedonije, Sali Beriša i Vlado Bučkovski, takodje su izrazili aspiracije svojih zemalja za članstvo u NATO-u, kao i spremnost da svoje snage angažuju svuda u svetu gde su i snage NATO-a i SAD, a naglasili su i da od samita u Rigi očekuju jasan signal o izgledima za punopravno članstvo u NATO-u.\nPotpredsednik Čejni izrazio je "snažnu podršku željama tri članice Američko-jadranske povelje da se pridruže evroatlantskoj zajednici", dodajući da je ostvaren veliki napredak.\n"Duboko cenimo činjenicu da su sve tri zemlje već angažovane uz snage SAD i NATO-a u Afganistanu i Iraku", naglasio je Čejni, ocenivši da je sastanak u Dubrovniku "važan za ocenu napretka u osposobljavanju za članstvo u NATO-u".\nPosle sastanka zemalja članica Američko-jadranske povelje potpredsednik Čejni sa suprugom i članovima svoje delegacije otputovao je iz Dubrovnika.


Brnabić: Ekspoze je spreman, oko 50 odsto ministara će biti žene | 013 info\nBeta\tPon, 19/10/2020 - 02:18\n"Ukoliko bilo koja strana ambasada lobira za nekog da bude u vladi, toliko mu se proporcionalno smanjuju šanse da uđe u vladu", ocenila je Brnabić.\nNa kritike da je formiranje izvršnih vlasti bilo sporo, ona je rekla da je to bilo zbog toga što "veće poverenje građana, znači veću odgovornost".\nDodaje i da se, iako veliki broj odluka donosi sama, o mnogim pitanjima konsultuje sa Vučićem, a da bi bila "budala i pretenciozna da to ne čini".\n"Mnogi političari iz mnogo naprednijih zemalja bi se konsultovali sa Vučićem da mogu, a ja imam mehanizam kojim to mogu da učinim", rekla je Brnabić.\n"EU jeste najbliži partner Srbije, naredna vlada će raditi na tome da (Srbija) postane država članica... ali (ponašanje Brisela) otvara i vrata i prozore za ponašanje Prištine", kaže mandatarka.\nDodaje i da je za nju bilo "razočaravajuće" što se u izveštajima Evropske komisije iz godine u godinu ponavljaju iste rečenice bez obzira da li je Priština nešto uradila ili ne, kao i to što je poglavlje o normalizaciji odnosa namenjeno Beogradu i Prištini bilo istovetno.\n"To je za nas nedopustivo. Rekla sam (Evropskom komesaru za proširenje i susedstvo Oliveru) Varheljiu da je to uvredljivo, da se od obe strane traži da se više trude. Zajednica srpskih opština mora da se formira, ne kao nevladina organizacija, već onako kao što je bila intencija i kako je dogovoreno u okviru Briselskog sporazuma", kaže Brnabić.\n"Plašim se da političari u regionu, kada nemaju ideje koje treba da dovedu do većeg kvaliteta života (za svoje građane), prave tenzije kako bi skrenuli pažnju sa problema", ocenila je Brnabić.


Dodik i Čović: Krajnje vreme da se formira novi Savet ministara BiH - Svet - Dnevni list Danas\nPočetna » Svet » Dodik i Čović: Krajnje vreme da se formira novi Savet ministara BiH\nLideri HDZ-a BiH Dragan Čović i SNSD-a Milorad Dodik izjavili su posle današnjeg sastanka u Mostaru da je krajnje vreme da se formira novi Savet ministara BiH.\n0Piše: Beta 15. novembra 2019. 14.47 Izmenjeno: 15.57\nČović je izrazio optimizam i nadu da će se veoma brzo odblokirati proces formiranja vlasti.\n„Krajnje je vreme da se uspostavi Savet ministara i čini mi se da nismo više daleko od toga“, kazao je novinarima u Mostaru.\nPrema njegovim rečima, SNSD-a i HDZ-a su opredeljeni da saradjuju od najnižih do najviših nivoa vlasti.\nLider SNSD-a Milorad Dodik je rekao da je Čovića upoznao s namerama RS u vezi sa zaključcima Narodne skupštine RS, kao i dinamici njihovog sprovodjenja.\nOn je kazao da su HDZ i SNSD saglasni u vezi sa formiranjem novog Saveta ministara BiH.\n„HDZ ima otvoren pristup prema NATO integracijama, ali ne smatra da je potrebno operativno zaustaviti svaki nivo zbog nekih tehničkih pitanja kao što je Godišnji nacionalni program za NATO (ANP). Za sve u BiH je potrebna i treća strana i mi to dobro razumemo“, rekao je Dodik.\nDodik smatra da je ANP nametnut kako bi se rešila neka druga pitanja.\n„Mi podržavamo HDZ da se dodje do izmena izbornih procedura i rešenja da konstitutivni narodi biraju svoje predstavnike, odnosno da im ne bira neko drugi. To bi bitno poboljšalo odnose u BiH i stavilo na realni putokaz rešenja“, istakao je lider SNSD-a.\nDodik je kazao da bi voleo da je optimista kao Čović, ali da on to nije.\n„Oni iz Sarajeva naporno rade da onemoguće napredak. Kada se stvore uslovi, mi smo spremni da naši poslanici dodju i glasaju za strukturu Saveta ministara koji smo dogovorili u skladu sa sporazumom tri partije (SNSD,SDA i HDZ BiH)“, istakao je lider SNSD-a.\nOn je predložio novi sastanak lidera SNSD-a, HDZ-a i SDA u vezi sa sporazumom o principima za uspostavljanje vlasti.\n„Jedino bi moglo otkočiti da se sretnemo ponovo, što sam predložio i da promenimo poslednji član, odnosno da umesto 30 dana damo još 15 dana i pokušamo to rešiti. Mlatarati po tim sastancima u Sarajevu nema potrebe, nemam energije ni volje“, ocenio je Dodik.\nPrema njegovim rečima, Bosni i Hercegovini pomaže jasna principijelna politika svih, a ne, kako je naveo, „muljaža Bošnjaka i njihovih predstavnika“.\n„Ako se dogovorite s njima, niste sigurno da će to sutra biti provedeno. Ja i Čović se ne slažemo samo oko optizmizma“, zaključio je Dodik.\nPovodom odluke SNSD-a da imenuje svoje predstavnike u stalna radnja tela Parlamentarne skupštine BiH, on je kazao da bi realizacija inicijative SDS-a i PDP-a o izmeni Poslovnika o radu Predstavničkog doma BiH dovela do novih promena.\n„Izmenama poslovnika bi se trajno urušilo pravo na reprezentativnost predstavljanja RS. Ako bi se dozvolilo, to bi značilo da manjiski deo političke volje zauzima sva mesta u parlamentarnim komisijama. Mislim da smo sada obesmislili inicijativu“, naveo je Dodik.\nBiH, Dragan Čović, Milorad DodikBeograd\nU BiH stiglo više od 43.000 Fajzerovih vakcina


Stigao je savršen porodični DSLR – Canon EOS 250D | Tech Lifestyle\nPočetna FOTO / VIDEO Stigao je savršen porodični DSLR – Canon EOS 250D\nCanon Europe najavio je puštanje u prodaju modela Canon EOS 250D, najlakšeg DSLR fotoaparata sa pokretnim ekranom na svetu. Namenjen porodici koja želi da napravi korak dalje od fotografije pametnim telefonom ili da poboljša trenutni fotoaparat.\nEOS 250D zabavan je i jednostavan način za korišćenje DSLR-a, napunjen najnovijom tehnologijom koja korisnicima pruža izuzetan uvod u fotografiju sa izmenjivim objektivima u malom i laganom telu.\nNaslednik Canon-ovog višestruko nagrađivanog modela EOS 200D, EOS 250D ima vođeni korisnički interfejs za jednostavno korišćenje, veliki Dual Pixel CMOS APS-C senzor rezolucije 24,1 megapiksela, mogućnost snimanja filmova u 4K, superbrz i odzivan automatski fokus, i izvanrednu mogućnosti povezivanja na pametne uređaje.\nPrethodni članakNetgear Nighthawk Tri-band AX12 – Ruter kompanije Netgear donosi Wi-Fi 6 brzinu širokim narodnim masama\nSledeći članakSamsung predstavio nova tri modela iz Galaxy A serije


Naš HR podelio najbolje prakse na HR Moment konferenciji | NIS\nNIS > Poslovi i karijera > Naš HR podelio najbolje prakse na HR Moment konferenciji\nNaš HR podelio najbolje prakse na HR Moment konferenciji\nKonferencija HR moment „Future of work“ u organizaciji našeg partnera Assessment Systems Adria, organizovana je sa ciljem da otvori pitanja i pruži odgovore povodom imperativa koji je postavljen ispred današnjih kompanija – brza adaptacija na promene. Kvalitet datih promena, agilan pristup poslovanju, novi trendovi u brendiranju poslodavca kao i negovanje koučing kulture bile su ključne teme o kojima se diskutovalo tokom konferencije.\nIspred NIS-a, prepoznatog lidera u razvoju koučing kulture, korporativnog učenja i razvoja u regionu, učesnicima se obratio Vladan Buha, Direktor Sektora za trening i razvoj. „Razvoj koučing stila liderstva i koučing kulture u organizaciji je proces koji je potrebno sistemski razvijati i negovati. U okviru Korporativnog Univerziteta kroz programe koučinga prošlo je preko 300 menadžera koji mogu biti i jesu predvodnici pozitivnih promena u pravcu razvoja koučing kulture. Koučing kao stil liderstva obuhvata poverenje, otvorenost ka promeni i osećaj pripadnosti timu. Kada su ovi preduslovi zadovoljeni, imamo ono što je potrebno za razvoj korporativne kulture koja podržava uspešne i srećne ljude. “\nPrisutni učesnici su imali priliku da čuju svetske aktuelnosti iz domena HR-a, a kao posebna zanimljivost izdvojio se koncept gamefication – procena kognitivnih sposobnosti i osobina ličnosti putem mobilne aplikacije, a u cilju selekcije kandidata. Ovaj digitalni koncept objedinjuje nalaze iz neuronauke, nauke o gejmingu i veštačke inteligencije. Dosadašnji HR korisnici ovog koncepta su podelili svoja zapažanja i kao ključno istakli uštedu u vremenu i novcu u procesu selekcije, ali i efekat na jačanje brenda poslodavca imajući u vidu da su kandidati koji su prošli kroz „gejmifikovanu“ selekciju, izveštavali o značajno prijatnijem iskustvu u odnosu na standardno vođenu selekciju.\nDugogodišnja saradnja između NIS-a i Assessment Systems Adria kao zvaničnim zastupnikom Hogan razvojnih alata se ogleda u preko 320 učesnika centara za procenu i razvoj kompetencija. U tom smislu, NIS je jedna od svega nekoliko kompanija koja u okviru svoje kuće ima interno razvijene centre procene i razvoja sa ciljem prepoznavanja potencijala zaposlenih radi ličnog, ali i organizacionog usavršavanja.\nPodstaknuti novostima koje su se mogle čuti na atraktivnoj konferenciji, učesnici ispred NIS-a, kolege iz Sektora za trening i razvoj, zaključili su da je brzina današnjeg poslovanja faktor koji diktira redizajn dosadašnjeg načina razmišljanja i ponašanja kada su u pitanju HR procesi, kao i da biznis promene nemaju svoj početak i kraj, već da poslujemo u vremenu gde su promene trajno stanje.


EVO ZAŠTO SVET SAŽALJEVA SLAVNU ĐINU LOLOBRIĐIDU (94): Živa, a oni se otimaju oko njenih miliona! (FOTO)\nBorba za milione\nĐina Lolobriđida je legenda evropskog i italijanskog filma i jedna od najlepših žena svih vremena, a ovih dana se bori za pravo na miran život\n24.11.2021. - 10:00h Autor: Stil/ Blic zena\nĐina Lolobriđida unajmila je advokata specijalizovanog za raskrinkavanje mafije kako bi se na sudu obračunala sa rođenim sinom i povratila kontrolu nad svojim bogatsvom od 35 miliona funti.\nOva 94-godišnja dama, koja je na vrhuncu svoje karijere proglašena najlepšom ženom planete, angažovala je uticajnog advokata Antonija Ingroju kako bi joj pomogao u pravnoj borbi protiv njenog sina Milka Škofiča.\nŠkofič optužuje 34-godišnjeg asistenta svoje majke Andrea Pjacolu da ju je prevario, a prošlog meseca je dobio sudsku presudu, te Lolobriđida svoj novac sada može da koristi samo za svakodnevne troškove, bar dok se pravni sporovi protiv Pjacole ne reše.\nGlumica se pojavila na italijanskoj televiziji u nedelju, kroz suze rekavši da je "ponižena" i da zahteva "legitimno pravo da ostari, a da ne bude opljačkana" i da bi sud trebalo da je "pusti da ostari i umre u miru".\nInače, publika nema prilike da često vidi Đinu u javnosti, pa je većina bila iznenađena izgledom ove vremešne dame - ona se pojavila u plavoj bluzi sa printom i upadljivom tirkiznom ogrlicom, te sa natapiranom, kratkom kosom u boji čokolade, a malo ko bi pogodao da se ova dama bliži 100. godini!\n"Ne zaslužujem ovo. Nisam učinila ništa loše, ali moja porodica je besna na mene i neće me ostaviti na miru. U mojim godinama trebalo da imam malo mira, ali ja ga još nemama. Imam pravo da živim i da umrem u miru", rekla je ona za italijanski Rai1.\nInače, Lolobriđidina veza sa Pjacolom datira najmanje jednu deceniju, kada je on u svojoj 24. godini postao njen vozač. Kasnije je unapređen u njenog pomoćnika, pa u njenog menadžera, pre nego što se preselio sa svojom partnerkom kod glumice. Godinama su kružile spekulacije o tome koliko je par postao blizak, a Pjacola se često pojavljivao sa Đinom u javnosti, uvek je državši za ruku.\nSlučaj protiv njega datira iz 2015. godine, kada je optužen da je preuzeo kontrolu nad firmom Visi D'arte koja upravlja glumičinom imovinom i koristio ju je da bi prodao tri luksuzne nekretnine i kupio sprotski automobil Ferrari. On je optužen da je koristio bankovne račune na ime svojih roditelja kako bi na njih prebacio na hiljade evra od bogatstva filmske zvezde. Najnoviji pravni slučaj odnosi se na 350 umetničkih dela i antikviteta vrednih oko 250 hiljada funti za koje je Pjacola optužen da ih je prodao bez Đininog znanja.\nUoči slučaja, Škofič je podneo zahtev za blokadu imovine italijanskom Vrhvnom sudu, kako njegova majka više ne bi poklanjala istu. Početkom oktobra sud je presudio u njegovu korist nakon što su dobili dokaze o tome da Lolobriđida ima "oslabljen osećaj za stvarnost" i da je podložna eksploataciji. Sudije su presudile da Đina može da zadrži kontrolu nad svakodnevnim troškovima, ali da treba da bude sprečena da upravlja najvrednijom imovinom, bar dok se slučaj protiv Pjacole ne završi.\nNakon ovakve presude Lolobriđida je angažovala Ingroju. "Ja sam njen advokat jer me je tražila i osetila potrebu da ima nekog ko bi se borio uz nju. Godinama sam se borio protiv mafije i u istom duhu ću to raditi i za Đinu Lolobriđidu", rekao je on za Rai1.\nGlumica je u televizijskom intervjuu istakla da Pjacolu gleda "kao sina" i da je svojoj ćerki čak dao ime po njoj. Dodala je i da je on njena "sreća" koja joj je pomogla da napreduje nakon što se otuđila od Škofića.\n"Život je moj i ja odlučujem šta ću da uradim sa njim. To što dajem poklone Andreu i njegovoj porodici je nešto što treba da se tiče samo mene i niko drugog", prokomentarisala je.\nŠkofič je posle ovakvog obraćanja svoje majke, demantovao tvrdnje da je pokrenuo sudski postupak protiv majke, rekavši da sve što radi, radi da bi je zaštitio.\nOvo nije prvi put da je muškara blizak Lolobriđidi optužen da pokušava da joj ukrade deo bogatstva. Pre nekoliko godina ona lično je optužila svog bivšeg partnera Havijera Riga Rafolsa da je na prevaru sklopio brak sa njom kako bi nasledio njen novac. Slavna Italijanka je sa ovim 58-godišnjakom bila više od 20 godina u ljubavi, a par je navodno planirao da se venča, ali do ceremonije nikada nije došlo jer ju je Lolobriđida otkazala. Rastali su se 2007, ali je španski biznismen uspeo da sklopi brak sa njom 2010. preko punomoćja, pritom plativši jednoj ženi da glumi Lolobriđidu na venčanju u Barseloni. Čitava farsa otkrivena je tek 2013, a Rafols je optužen za prevaru i falsifikovanje.


Najbolje je biti žena u Viktoriji | Novine Toronto\nNajbolje je biti žena u Viktoriji\nStudija Centra za političke alternative ustanovila je da je u Kanadi najbolje biti žena u Viktoriji. Ona je jedini grad u kome ima više zaposlenih žena nego muškaraca, i gde je skoro polovina menadžera i izabranih zvaničnika iz reda predstavnica lepšeg pola.\nZamerka u Viktoriji, kao i u ostatku zemlje, je to što žene dobijaju oko 73 odsto manje novca za svoj rad od svojih muških kolega.\nNa suprotnoj strani, najgore plasirani veći kanadski grad je Vindzor, gde je među zvaničnicima svega 23 odsto žena, a među menadžerima tek trećina. Zanimljivo je da je tu malo manja razlika u primanjima, pa žene zarađuju 75 odsto plate svojih muških kolega, ali je primetno da je među njima više onih koje žive ispod granice siromaštva.\nKriterijumi Centra su podrazumevali sagledavanje razlika između žena i muškaraca u oblasti ekonomske i lične sigurnosti, obrazovanja, zdravlja i u liderskim pozicijama, i to sve u 25 najvećih kanadskih gradova.\nCentar takođe navodi da ne opada jedino seksualno nasilje, koje je u domenu nasilnog kriminala, i da se u svakom gradu i dalje suočavaju sa visokom stopom seksualnog i porodičnog nasilja.


FBiH: U protekla 24 sata registrirano 500 slučajeva COVID-19, prijavljeno 7 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 500 slučajeva COVID-19, prijavljeno 7 smrtnih ishoda\nObjavljeno: 10.09.2021 ; Ažurirano: 10.09.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.260 uzoraka, od kojih je 500 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada su testirana ukupno 820.162 uzorka, a COVID-19 je potvrđen kod 144.112 osoba.\nU protekla 24h, u Federaciji BiH prijavljeno je 7 smrtnih ishoda, i to u Srednjobosanskom, Zapadnohercegovačkom, Tuzlanskom i Kantonu 10. S današnjim danom, broj smrtnih ishoda na području Federacije BiH je 5.694.


Petar Milić, pred. Opštine, za Tv Jasenica: Saradnja sa resornim ministarstvima ključna za rešavanje gorućih problema u S. Palanci\nRešavanje problema Opštine obaviće se sistemskim putem. Prvi cilj je uredno, dvadesetčetvoročasovno, snabdevanje grada vodom.\nNa poslednjoj sednici SO S. Palanka, koja je održana pre nešto više mesec dana, izabrani su novi vršioci dužnosti direktora u većini Javnih preduzeća i ustanova. Situacija u ovom periodu je takva da se trenutno procenjuje zatečeno stanje u preduzećima, a prema rečima čelnika lokalne samouprave ono je poprilično teško i nezahvalno kako za same zaposlene tako i za opštinu.\nIpak, najveći problemi sa kojima se susrela nova vlast Smederevske Palanke, jesu u JKP "Vodovod" koje je od vitalnog značaja za funkcionisanje grada.\n„Mi od prošle nedelje, od kada smo imali sastanke sa predstavnicima Vodovoda i sindikata, radimo na tome da taj materijalni momenat zaposlenih u ovom Javnom preduzeću rešimo na obostrano zadovoljstvo i u skladu sa zakonskim regulativama koje do sada nisu poštovane“, rekao je predsednik opštine Petar Milić.\nČelnik lokalne samouprave istakao je da on i njegovi saradnici ni jednim svojim gestom nisu doprineli trenutnoj situaciji u Vodovodu, odnosno zaduženju koje iznosi oko 500 miliona dinara dok ukupna vrednost ovog Javnog preduzeća iznosi oko 150 miliona.\nIpak, cilj opštinske vlasti je da se problemi u kojima se nalazi „Vodovod“ reše sistemskim putem. Najpre se radi na tome da zaposleni u ovom Javnom preduzeću počnu da dobijaju redovne isplate, a zatim i da se građanima ukinu restrikcije u vodosnabdevanju. Jedan od načina za rešavanje tog problema svakako je i fabrika vode, koja je zajednički projekat sa opštinom Velika Plana.\n„Ja ne smatram da smo moji saradnici i ja u ovom kratkom vremenskom periodu učinili nešto epohalno, ali ću to smatrati onog trenutka kada grad bude imao 24 časa vodu. To je u veoma doglednoj budućnosti, neću precizirati datum, ali se nadam da će to biti za mesec ili dva“, naglasio je predsednik Opštine.\nPetar Milić je istakao i da je ideja se smanji broj javnih preduzeća, kojih u našoj opštini ima 19, i to ukrupnjavanjem ili samostalnim izlaskom na tržište gde će preduzeća poslovati isključivo od svojih prihoda. U prilog tome ide i novi zakon o lokalnoj samoupravi koji stupa na snagu u decembru.\n„Moram da naglasim, da sve ovo što radimo vezano za Javna preduzeća, njihov izlazak iz krize i uvođenje u normalne tokove poslovanja gde bi ona na osnovu svojih prihoda mogla sebe da izdržavaju, je zbog toga što u decembru stupa novi Zakon o lokalnoj samoupravi. Taj Zakon ne predviđa pomoć iz budžeta opštine Javnim preduzećima, drugim rečima ta preduzeća će opstati ukoliko su sposobna da sama ostvaruju dobit“, rekao je Petar Milić.\nIpak, bez obzira na sve probleme sa kojima se novoformirana vlast u Palanci susrela, predsednik Opštine je optimističan kada je u pitanju saradnja sa vrhom države i resornim ministarstvima koja je ključna za rešavanje problema ali i za realizovanje starteških planova kako bi se celokupno stanje u opštini poboljšalo.


Dragan Lukač: Policija neće dozvoliti da se ruši i pali po Srpskoj - isarajevo.net\nDragan Lukač: Policija neće dozvoliti da se ruši i pali po Srpskoj\n01/09/2017 ivanovic\t0 Comments Banja Luka, FBiH, lukač, nasilje, RS\nBezbjednosna situacija u Republici Srpskoj je veoma zadovoljavajuća i Ministarstvo unutrašnjih poslova Srpske preduzima sve mjere da tako i ostane, istakao je resorni ministar Dragan Lukač.\nOn je naglasio da je policija u Republici Srpskoj spremna, obučena i opremljena da zaštiti građane i imovinu.\nKomentarišući poziv predstavnika pokreta “Odgovor” ministru bezbjednosti BiH Draganu Mektiću, kao i Agenciji za istrage i zaštitu BiH /SIPA/, da reaguju s ciljem sprečavanja mogućih sukoba na ulicama Banjaluke u narednim danima, Lukač je rekao da policija Republike Srpske nikome neće dozvoliti da ruši i pali bilo šta po gradovima Srpske, kao što se dešavalo prethodnih godina u Federaciji BiH.\n“Svi koji pokušavaju na ovaj način da prave neku pripremu, pa da onda pokrenu nešto slično, moraju da razmisle bar tri puta prije nego što uđu u to, jer će se susresti sa veoma oštrim odgovorom policije”, rekao je Lukač u izjavi Srni.\nOn je naglasio da će svi koju budu učesnici bilo kakvog nasilja u Republici Srpskoj snositi veoma oštre sankcije u skladu sa zakonom.\nLukač je ocijenio da je riječ o političkim podmetanjima i pokušajima da se skrene pažnja sa problema u FBiH i nekim policijskim agencijama na nivou BiH, s namjerom da se slično napravi u Srpskoj.\n“Znamo da godinama postoje oni koji priželjkuju da se u Republici Srpskoj neke stvari rješavaju nasiljem na ulicama. U Banjaluci se u proteklim godinama znalo dešavati da dođe do određenih demonstracija koje su nekada bile i nasilne, ali policija je uvijek za to imala spreman odgovor”, zaključio je Lukač.\n← NATO bombardovanje Pala 1995. godine (VIDEO)\nNemanja Majdov je svjetski šampion! →\nDodik: RS je jedini funkcionalni dio BiH\nPismo Filipa Ćuluma o smrti Davida Dragićevića\n24/04/2018 ivanovic 0


pink.rs | Vučić u Indiji od 10. do 13. januara\nPremijer će se sastati sa predsednikom Vlade Indije i predstavnicima raznih kompanija.\nPredsednik Vlade Republike Srbije Aleksandar Vučić boraviće od 10. do 13. januara u Indiji, saopšteno je iz vladine Kancelarije za saradnju s medijima.\nTokom ove posete, premijer Vučić će se sastati sa predsednikom Vlade Indije Narendrom Modijem, zatim sa potpredsednikom Vlade Ruske Federacije Dmitrijem Rogozinom, kao i sa ostalim učesnicima "Vibrant Gudžarat globalnom samitu" (Vibrant Gujarat Global Summit), čija je centralna tema "Održivi ekonomski i socijalni razvoj".\nPremijer Vučić razgovaraće i sa predstavnicima najvećih indijskih kompanija i prisustvovati svečanom otvaranju Mumbajske berze.\n- Vibrant Gudžarat globalni samit - predstavlja jedan od najznačajnijih političko-ekonomskih skupova u Indiji. Samit okuplja šefove država i vlada, korporacija, predstavnike privrednih komora i industrijskih asocijacija, malog i srednjeg preduzetništva, naučnike i eksperte.\nPartnerske zemlje su SAD, Francuska, Velika Britanija, Poljska, Holandija, Danska, Singapur, Kanada, UAE, Australija i Japan. U radu samita fokus će biti na sledećim sektorima: aeronautika, poljoprivreda, prehrambrena industrija, biotehnologija, hemijska i petrohemijska industrija, odbrana, građevinarstvo, elektronika, inovacije, istraživanje i razvoj, informacione tehnologije, zdravstvo, farmacija, životna sredina, obnovljiva energija, veliki infrastrukturni projekti, transport, lučki saobraćaj, preduzetništvo, tekstilna industrija, urbanizam i turizam.\nGudžarat spada među ekonomski najrazvijenije indijske države i predstavlja poslovnu kapiju sveta prema ostalim delovima Indije. U Gudžaratu se nalazi najveća rafinerija u svetu i četvrta najveća čeličana. Najveći je indijski proizvođač farmaceutskih, hemijskih i petrohemijskih proizvoda i najveći svetski proizvođač obrađenih dijamanata.\nGudžarat beleži rast stranih direktnih investicija od 30 posto godišnje. Ima više od dva miliona makro, srednjih i malih preduzeća, koja upošljavaju 15 miliona ljudi. Profilisao se i kao jedan od najvećih azijskih centara industrije automobila i autodelova, gde svoja postrojenja imaju General Motors India, TATA, AMW, kao i druge kompanije.